open-index/open-wikipedia-markdown huggingface dataset:
നാരകം

thumb|right|250px|നാരങ്ങ
[thumb|നാരങ്ങ ഉപയോഗിച്ച് [അച്ചാർ ഉണ്ടാക്കുക പതിവാണ്‌]]
റൂട്ടേസീ സസ്യകുടുംബത്തിലെ ഒരു ജനുസാണ് സിട്രസ് അഥവാ **നാരകം (Citrus).** പല രൂപത്തിലും വർണ്ണത്തിലും രുചിഭേദങ്ങളിലുമുള്ള നാരങ്ങ എന്ന ഫലം വിളയുന്ന ചെടികളെ പൊതുവായി **നാരകം** എന്നു വിളിക്കാം. വിവിധയിനം നാരകങ്ങൾ കേരളത്തിൽ കണ്ടുവരുന്നു. മധുരനാരകം, ചെറുനാരകം, വടുകപ്പുളി, ഒടിച്ചുകുത്തി നാരകം, ബബ്ലൂസ്, മുസംബി, കറിനാരകം എന്നിവയാണു് പ്രധാന ഇനങ്ങൾ.

## പേരിനു പിന്നിൽ

പ്രാചീനതമിഴിൽ നിന്നും മലയാളത്തിലേക്കും കന്നടയിലേക്കും തുടർന്നു് സംസ്‌കൃതത്തിലേക്കും അതുവഴി മറ്റു ഭാരതീയഭാഷകളിലേക്കും പേർഷ്യൻ, അറബി തുടങ്ങിയവ ഭാഷകളിലേക്കും ലോപിച്ചും സംക്രമിച്ചും പരന്ന വാക്കാണു് നാരങ്ങ.

തമിഴിൽ സുഗന്ധം എന്നർത്ഥമുള്ള നരന്തം(நரந்தம்), കായ് എന്നീ വാക്കുകൾ കൂടിച്ചേർന്നാണു് നാർത്തങ്കായ് എന്ന പേരുണ്ടായതു്. മലയാ‍ളത്തിലും കന്നടയിലും നാരങ്ങ. സംസ്‌കൃതത്തിൽ नारङ्ग (നാരങ്‌ഗ / നാരങ്‌ഗം / നാഗരംഗം). പേർഷ്യൻ ഭാഷയിൽ نارنگ (nārang). അറബിയിൽ  نارنج (nāranj). പ്രാചീന ഇറ്റാലിയൻ ഭാഷയിൽ
(mela 'ആപ്പിൾ' + (n)arancia (നാരങ്ങ) ഇവ രണ്ടും ചേർന്നു്) melarancio, melarancia. പഴയ ഫ്രഞ്ചിൽ pome orenge (പേർഷ്യൻ ഓറഞ്ച്), പഴയ ഇംഗ്ലീഷിൽ orenge, ആധുനിക ഇംഗ്ലീഷിൽ orange എന്നിങ്ങനെയാണു് നാരങ്ങ എന്ന വാക്കു് ലോകത്തെ പല പ്രമുഖ ഭാഷകളിലേക്കും പടർന്നതു്.

## വകഭേദങ്ങൾ

# ചെറുനാരകം
#ഗണപതിനാരകം
# മാതള നാരകം
# കമ്പിളി നാരകം അഥവാ ബബ്ലൂസ് നാരകം
# വടുകപ്പുളി നാരകം കറി നാരകം
#കൈപ്പൻനാരകം (കൈപ്പുള്ളത്-ദഹനസഹായി
# മധുര നാരകം (ഓറഞ്ച്)
# മുസംബി (Grape Fruit)
# ഒടിച്ചുകുത്തി നാരകം
# ജോനക നാരകം
# വള്ളി നാരകം
# ഇരളി നാരകം

## ചിത്ര ശാല


File:Ripekeylime.jpg|ചെറുനാരങ്ങ
Image:naarakam-flower-001.jpg|വടുകപ്പുളി നാരകം - ഇല, പൂവ്, കായ
Image:naarakam-bitter-002.jpg|കൈപ്പുള്ള നാരകം
Image:naarakam-orange.jpg|മധുര നാരകം
Image:ഗണപതി-നാരങ്ങ.JPG|ഗണപതി-നാരങ്ങ
ചിത്രം:ബബ്ലൂസ് നാരങ്ങ.jpg|ബബ്ലൂസ് നാരകം 
Image:South Indian Pomello.png | കേരളത്തിൽ നിന്നുള്ള ബബ്ലൂസ് നാരങ്ങ (കമ്പിളി നാരങ്ങ Citrus Grandis))
Image:South Indian Pomello cut in Half.png | ബബ്ലൂസ് നാരങ്ങയുടെ നെടുകെ ഛേദിച്ച കാഴ്ച്ച
പ്രമാണം:Sweet lemon.JPG|മധുര നാരങ്ങ
പ്രമാണം:ചെറുനാരകം.jpg|ചെറുനാരകം
File:Citrus aurantiifolia at Kadavoor.jpg|വടുകപ്പുളി നാരകം 



## ഉത്പാദനം

## അവലംബം


## പുറത്തേക്കുള്ള കണ്ണികൾ

* (Purdue University) Morton, Julia F. 1987. "Lemon". pp.&nbsp;160–168, in *Fruits of warm climates*. (Julia F. Morton, Miami)
* PlantFiles: Citrus x meyeri 'Meyer'
* When LIFE Hands You Lemons  – slideshow by *[[Life magazine]]*

വർഗ്ഗം:പഴങ്ങൾ
വർഗ്ഗം:ബോൺസായ് ആയി ഉപയോഗിക്കുന്ന സസ്യങ്ങൾ
വർഗ്ഗം:ഉദ്യാന സസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ശലഭത്താര
വർഗ്ഗം:ഭക്ഷണങ്ങളുടെ പട്ടിക
വർഗ്ഗം:സസ്യജനുസുകൾ
നാരകം (വിവക്ഷകൾ)

**നാരകം** എന്ന വാക്കു കൊണ്ട് താഴെ പറയുന്ന ഏതു ഫലത്തെയും വിവക്ഷിക്കാം
#നാരകം (സസ്യം) 
*ചെറുനാരകം
*ഗണപതിനാരകം
*കൈപ്പന്നാരകം
*മാതള നാരകം
*ബബ്ലൂസ് നാരകം
*വടുകപ്പുളി നാരകം (കൈപ്പുള്ള നാരകം)
*മധുര നാരകം (ഓറഞ്ച്)
#നാരകം-നരകസംബന്ധി

## ഇതും കൂടി കാണുക
*പല വിധ നാരകങ്ങൾ
പുളിനെല്ലി

ലഘുചിത്രം|ചട്ടിയിൽ കായ്ച്ച്‌ നിൽക്കുന്ന പുളിനെല്ലി(അരിനെല്ലി)
സാധാരണ കാണപ്പെടുന്ന നെല്ലിക്കയെക്കാൾ പുളിരസം ഉള്ളതും നല്ല പച്ചനിറത്തിൽ കുലകളായി ഉണ്ടാകുന്നവയുമാണ്‌ **പുളിനെല്ലി**. **അരിനെല്ലി**, **ചതുരനെല്ലി**, **ശീമനെല്ലി**, **നെല്ലിക്കാപ്പുളി**, **നെല്ലിപ്പുളി** എന്നിങ്ങനെയും, നക്ഷത്രത്തിന്റെ രൂപസാദൃശ്യമുള്ളതിനാൽ  നക്ഷത്രനെല്ലി എന്നും ഇതറിയപ്പെടുന്നു. ഫിലാന്തസ് അസിഡസ് എന്നാണ്‌ ശാസ്ത്രീയനാമം.

## വിതരണം
മഡഗാസ്കറാണ്‌ ഇതിന്റെ ജന്മദേശം. കേരളത്തിൽ നന്നായി വളരുന്നുണ്ട്. 
## വിവരണം
ഏകദേശം 9 മീറ്റർ വരെ പൊക്കത്തിൽ വളരുന്ന പുളിനെല്ലി ഒരു നിത്യഹരിത സസ്യമാണ്‌. എല്ലായ്പ്പോഴും ഇലകൾ കാണപ്പെടുന്ന ഈ സസ്യത്തിൽ, പ്രധാന തണ്ടിന്റെ അറ്റത്തായി ഉപശിഖരങ്ങൾ ഉണ്ടാകും. ഇലകൾ ഇലത്തണ്ടുകളിൽ ഇരുവശത്തും നിരയായി കാണപ്പെടുന്നു. ഇലകൾക്ക് മുകൾ ഭാഗം കടും പച്ചയും അടിഭാഗം നീലകലർന്ന പച്ചനിറവുമാണ്‌ ഉണ്ടാകുക. ഇലത്തണ്ടുകൾക്ക് ഇടയിൽ നിന്നും കുലകളായി ചെറിയ പൂക്കൾ വെള്ള നിറത്തിൽ കാണപ്പെടുന്നു. കായ്‌കൾ മിനുസമുള്ളതും പച്ചനിറത്തിലും ഏഴോ എട്ടോ വരിപ്പുകളോടെ ഉണ്ടാകുന്നു. 
## കൃഷിരീതി
മിക്കവാറും എല്ലാത്തരം മണ്ണിലും പുളിനെല്ലിമരം വളരും. കളിമണ്ണിൽ കുമ്മായമോ, കമ്പോസ്റ്റോ മേൽമണ്ണുമായി കലർത്തിയും മണലിൽ ജൈവളങ്ങൾ ചേർത്തു പാകപെടുത്തിയും  തൈകൾ നടാവുന്നതാണ്‌. വിത്തുമുളപ്പിച്ചും തണ്ടുകൾ മുറിച്ചുനട്ടും പതിവയ്‌ച്ചും പുളിനെല്ലിയുടെ പുതിയ തൈകൾ ഉണ്ടാക്കിയെടുക്കാം. പുതിയ തൈകൾ വേരോടുന്നതുവരെ ജലസേചനം നടത്തിയാൽ മതി. അതിനുശേഷം തൈകളുടെ ചുവട്ടിൽ പുതയിട്ട് ഈർപ്പം നിലനിർത്തിയാൽ മതി. ഇടയ്‌ക്കു വളം നൽകുന്നത്‍ നല്ലതുപോലെ കായ്‌ഫലം നൽകുന്നതിനും വേഗത്തിൽ വളരുന്നതിനും‌‌ സഹായകമാണ്‌. പ്രധാനമായും രണ്ട് വിളവെടുപ്പുകാലമാണ്‌ ദക്ഷിണേന്ത്യൻ സംസ്ഥാനങ്ങളിൽ പുളിനെല്ലിക്കുള്ളത്. ഏപ്രിൽ-മേയ്, ഓഗസ്റ്റ്-സെപ്റ്റംബർ.
## അവലംബം

## കുറിപ്പുകൾ
 

## ഇതും കാണുക
*നെല്ലിക്ക

## ചിത്രശാ‍ല

Image:Phyll acid 071008-0393 F brb.jpg|പുളിനെല്ലി മരവും കായ്‌കളും
Image:Phyllanthus_acidus2.jpg|പുളിനെല്ലിക്ക
Image:Nellikkapuli.JPG|നെല്ലിക്കാപ്പുളി
ചിത്രം:അരിനെല്ലിക്ക.jpg|അരിനെല്ലിക്ക
ലഘുചിത്രം|പുളി നെല്ലിക്ക് "ചതുര നെല്ലിക്ക " എന്നുംകൂടി പേരുണ്ട്


വർഗ്ഗം:സസ്യങ്ങൾ
വർഗ്ഗം:ഫൈല്ലാന്തേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
കാട

പക്ഷികളിലെ കുടുംബമായ ഫാസിയാനിഡെയിലെ ഒരു ഉപകുടുംബമാണ് **കാട അഥവാ കാടക്കോഴി**. സാധാരണ കോഴികളെ അപേക്ഷിച്ച് വലിപ്പം കുറവാണെങ്കിലും ഇറച്ചിയിലുള്ള പോഷക മൂല്യത്തിന്റെ അടിസ്ഥാനത്തിൽ വളരെയധികം മുന്നിട്ടു നിൽക്കുന്ന ഒരു പക്ഷിയാണ്‌ കാട. ഇതിന്റെ ഉയർന്ന പോഷകമൂല്യം കാരണം **ആയിരം കോഴിയ്ക്ക് അര കാട** എന്നൊരു ചൊല്ലു പോലും ഉണ്ട്. കാട്ടിലുണ്ടായിരുന്ന കാടപ്പക്ഷികളെ മെരുക്കി വളർത്തു പക്ഷികളാക്കി വ്യവസായികാടിസ്ഥാനത്തിൽ വികസിപ്പിച്ചെടുത്തത്​ ജപ്പാൻകാരാണ്​. അതുകൊണ്ടാണ്​ ഇവ 'ജാപ്പനീസ്​ ക്വയിൽ' (ജാപ്പനീസ്​ കാട) എന്നറിയപ്പെടുന്നത്​.  ഇന്ത്യയിൽ ഉത്തർപ്രദേശിലെ ഇന്ത്യൻ വെറ്ററിനറി ഗവേഷണ കേന്ദ്രത്തിൽ ഈ പക്ഷികളെക്കുറിച്ചുള്ള ആദ്യ പഠനങ്ങൾ ആരംഭിച്ചത്​ 1974ലാണ്​. കുറഞ്ഞ തീറ്റച്ചെലവ്, മുട്ടവിരിയിക്കാൻ ചുരുങ്ങിയ ദിവസം, വളർത്താൻ കുറഞ്ഞ സ്​ഥലം എന്നിവ പ്രത്യേകതകളാണ്​. ആറാഴ്​ച പ്രായമാകു​േമ്പാൾ കാടകൾ മുട്ടയിട്ടു തുടങ്ങും. മുട്ടയും മാംസവും സ്വാദിഷ്​ടവും ഔഷധമേന്മയുള്ളതുമാണ്​. കാടകൾ വർഷത്തിൽ 250 മുതൽ 300 വരെ മുട്ടകൾ ഇടുന്നു. ഏറ്റവും കൂടുതൽ മുട്ടയിടുക എട്ട്​ ആഴ്​ച മുതൽ 25 ആഴ്​ച വരെയുള്ള കാലത്താണ്​. കാടകൾ സാധാരണയായി ആറാഴ്ച പ്രായത്തിൽ പൂർണ്ണവളർച്ചയെത്തുകയും ഏകദേശം 150 ഗ്രാം തുക്കം ഉണ്ടായിരിക്കുകയും ചെയ്യും.. പെൺകാടകൾ ഈ പ്രായത്തിൽ മുട്ടയിട്ട് തുടങ്ങുന്നു. തുറന്നു വിട്ടു വളർത്താവുന്ന പക്ഷികൾ അല്ല കാട. പ്രത്യേക രീതിയിൽ ഉള്ള കൂടുകളിൽ ഇവയെ വ്യാവസായികാടിസ്ഥാനത്തിൽ വളർത്തി കാണാറുണ്ട്.

## കാടയുടെ സവിശേഷതകൾ
വളർത്തുവാനുള്ള കുറഞ്ഞ തീറ്റച്ചെലവും, ഹ്രസ്വജീവിതചക്രവും കാടകളുടെ സവിശേഷതകളാണ്. കാടകളുടെ മുട്ട വിരിയുന്നതിന് 16-18 ദിവസങ്ങൾ മതിയാകും. ശരീരവലിപ്പം കുറവായതിനാൽ ഇവയെ വളർത്തുന്നതിന് കുറച്ചുസ്ഥലം മതിയാകും. ഒരു കോഴിക്കാവശ്യമായ സ്ഥലത്ത് 8-10 കാടകളെ വളർത്തുവാൻ സാധിക്കും. മാംസത്തിനുവേണ്ടി വളർത്തുന്ന കാടകളെ 5-6 ആഴ്ച പ്രായത്തിൽ വിപണിയിലെത്തിക്കാം. കാടകൾ വർഷത്തിൽ 300-ഓളം മുട്ടകൾ നൽകുന്നു. കാടമുട്ടയ്ക്ക് കാടയുടെ ശരീരഭാഗത്തിൻറെ 8 ശതമാനം തൂക്കമുണ്ടായിരിക്കും.

## വിവിധയിനം കാടകൾ
ജാപ്പനീസ് കാടകൾ, ബോബ്‌വൈറ്റ് കാടകൾ, സ്റ്റബിൾ ബോബ്‌വൈറ്റ് കാടകൾ, ഫാറൊ ഈസ്റ്റേൺ കാടകൾ തുടങ്ങിയകാടകൾ ഉണ്ടെങ്കിലും ജാപ്പനീസ് കാടകളാണ് വ്യവസായികാടിസ്ഥാനത്തിൽ മുന്നിൽ നിൽക്കുന്നത്.

## ചിത്രസഞ്ചയം

File:Quail_Egg_-_കാട_മുട്ട.JPG|കാട മുട്ട
Image:Weibliche Wachtel (Coturnix coturnix).jpg|പെൺ കാട
Image:Coturnix coturnix eggs.jpg|കാടമുട്ടയും കോഴിമുട്ടയും
File:Quail_Egg_-_കാട_മുട്ട_01.jpg


## അവലംബം


വർഗ്ഗം:പക്ഷികൾ
വർഗ്ഗം:കാടകൾ
വർഗ്ഗം:ഫാസിയാനിഡേ ജന്തുകുടുംബത്തിൽ പെട്ട പക്ഷികൾ
പുതുവത്സരം

ഒരു വർഷത്തിന്റെ അവസാനവും മറ്റൊരു വർഷത്തിന്റെ തുടക്കവുമായി വരുന്ന ദിവസങ്ങളിൽ ചില സംസ്കാരവുമായി ബന്ധപ്പെട്ടുകിടക്കുന്ന ആഘോഷമാണ്‌ **പുതുവത്സരം**. പല രാജ്യങ്ങളിലുമായുള്ള വ്യത്യസ്ത കലണ്ടർ സമയങ്ങളിലാണ് പുതുവത്സരം ആഘോഷിക്കുന്നത്. ഒരു പുതുവത്സരത്തിൽ നിന്ന് അടുത്ത പുതുവത്സരത്തിലേക്ക് മുന്നൂറ്റി അറുപത്തി അഞ്ചേ കാൽ (365 ¼) ദിവസം വരും. കേരളീയരുടെയും മറ്റ് തെക്കൻ അയൽ സംസ്ഥാനങ്ങളുടെയും പുതുവർഷാരംഭ ഉത്സവമാണ് വിഷു.

## പുറം കണ്ണികൾ

വർഗ്ഗം:കലണ്ടർ
വർഗ്ഗം:വിശേഷദിനങ്ങൾ
വർഗ്ഗം:കാലഗണന
വർഗ്ഗം:പുതുവത്സര ആഘോഷങ്ങൾ
ഝലം നദി

പഞ്ചാബിന്റെ പേരിനു കാരണമായ പഞ്ചനദികളിൽ ഏറ്റവും വലിയ നദിയാണ് **ഝലം**.  അഥവാ ജെഹ്‌ലം (വിതസ്ത) (ഹിന്ദി:झेलम नदी). സിന്ധു നദിയുടെ പോഷക നദികളിൽ ഒന്നാണ് ഝലം. ഋഗ്വേദത്തിൽ പലതവണ പരാമർശിക്കപ്പെടുന്ന സപ്ത സിന്ധു എന്ന ഏഴു നദികളിൽ ഒന്നാണ് ഝലം എന്ന് വിശ്വസിക്കപ്പെടുന്നു. പുരാതന ഗ്രീക്കിൽ ഝലത്തെ ഒരു ദേവനായാണ് കണക്കാക്കിയിരുന്നത്. ഏകദേശം 772 കിലോമീറ്റർ നീളമുണ്ട്. ഇതിൽ 400 കിലോമീറ്റർ ഇന്ത്യയിലൂടെയും ബാക്കി ഭാഗം പാകിസ്താനിലൂടെയുമാണ് ഒഴുകുന്നത്. 

## പേരിനു പിന്നിൽ
വേദങ്ങളിൽ **വിതസ്ത** എന്നും ഗ്രീക്ക് പുരാണങ്ങളിൽ **ഹൈഡാസ്പെസ്** എന്നുമാണ് പേര്. കാശ്മീരി ഭാഷയിൽ വേത്  എന്നും അറിയപ്പെടുന്നു. 

## ചരിത്രം
ഈ നദിയെക്കുറിച്ച്  ൠഗ്വേദത്തിൽ പരമർശമുണ്ട്.അലക്സാണ്ടർ ചക്രവർത്തിയും സൈന്യവും ബി.സി 326ൽ ഝലം നദി കടക്കുകയും അതിനുശേഷം നടന്ന ഝലം യുദ്ധത്തിൽ ഇന്ത്യൻ രാജാവായ പോറസിനെ പരാജയപ്പെടുത്തുകയും ചെയ്തു. നദികളുടെ ഉപദേശത്തെ ആസ്പദമാക്കി സ്ത്രീധർമ്മങ്ങളെക്കുറിച്ച് പാർ‌വതി ശിവനോട് സംസാരിച്ചെന്നും ഈ നദികളിലൊന്ന് ജെഹ്‌ലം നദിയാണ്‌  എന്ന് മഹാഭാരതത്തിലെ അനുശാസനപർ‌വ്വത്തിലെ 146-)ം അദ്ധ്യായത്തിൽ വിവരിച്ചിരിക്കുന്നു. ഉപവാസത്തോടെ വിതസ്താ നദിയിൽ ഏഴുദിവസം സ്നാനം ചെയ്യുന്നവർ മഹർഷിയെപ്പോലെ പരിശുദ്ധനായിത്തീരുമെന്നും അനുശാസനാപര്‌വ്വം 25‌-)ം അദ്ധ്യായത്തിൽ പറയുന്നുണ്ട്. 

250 വർഷം മുൻപ് ജഹാംഗീർ ചക്രവർത്തി ഈ നദിയുടെ ഉത്ഭവസ്ഥാനം ഒരു വിനോദ സഞ്ചാരകേന്ദ്രമാക്കിത്തീർത്തു.

## ഉത്ഭവം
കാശ്മീരിലെ വെരിനാഗ് എന്ന സ്ഥലത്താണ് ഈ നദിയുടെ ഉദ്ഭവസ്ഥാനം. ശ്രീനഗറിലൂടെയും വൂളാർ തടാകത്തിലൂടെയും ഒഴുകിയശേഷമാണ് ഝലം പാകിസ്താനിൽ പ്രവേശിക്കുന്നത്. ജമ്മു കാശ്മീരിലെ മുസാഫർബാദിനടുത്തുവച്ച് ഏറ്റവും വലിയ പോഷക നദിയായ കിഷൻ‌ഗംഗ നദിയും കുൻ‌ഹാർ നദിയും ഝലത്തോട് ചേരുന്നു. പഞ്ചാബിൽ ഈ നദി ഒഴുകുന്ന ജില്ലയുടെ പേരും ഝലം എന്നുതന്നെയാണ്. പാകിസ്താനിലെ ഝാങ്ങ് ജില്ലയിൽവച്ച് ചെനാബ് നദിയോട് ചേരുന്നു. ചെനാബ് സത്‌ലജുമായി ചേർന്ന് പാഞ്ച്നാദ് നദി രൂപവത്കരിക്കുകയും മിഥാൻ‌കോട്ടിൽ വച്ച് സിന്ധു നദിയിൽ ലയിക്കുകയും ചെയ്യുന്നു.കിഷൻഗംഗ, ഉറി, തുൽ ബുൾ എന്നി ഡാമുകൾ ഝലത്തിൽ സ്ഥിതി ചെയ്യുന്നു

## അവലംബം

## കുറിപ്പുകൾ
 

വർഗ്ഗം:ഇന്ത്യയിലെ നദികൾ
അയ്യപ്പൻകാവ്

കണ്ണൂർ ജില്ലയിലെ തലശ്ശേരി താലൂക്കിൽ മുഴക്കുന്ന് പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ്** അയ്യപ്പങ്കാവ്**. മനോഹരമായ ഈ പ്രദേശം ആറളം പുഴക്ക് മറുവശം സ്ഥിതി ചെയ്യുന്നു. ആറളത്തിനെയും അയ്യപ്പങ്കാവിനെയും വേർത്തിരിച്ച് കൊണ്ട് ആറളം പുഴ ഒഴുകുന്നു.അയ്യപ്പൻ കാവിലെ ജുമാ മസ്ജിദാണ് പുഴക്കരജുമാമസ്ജിദ്. ആറളം - അയ്യപ്പൻ കാവ് - പുഴക്കര - പാലപ്പുഴ - മണത്തണ മലയോര ഹൈവെ (സ്റ്റേറ്റ്‌ ഹൈവെ -59)ഈ പ്രദേശം വഴിയാണ് കടന്നുപോകുന്നത്.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ദി കേരളാ സ്റ്റേറ്റ്‌ ഫിനാൻഷ്യൽ എന്റർപ്രൈസസ്‌ ലിമിറ്റഡ്‌

കേരളസർക്കാരിന്റെ ഉടമസ്ഥതയിലുള്ള ഒരു ബാങ്കേതര ധനകാര്യസ്ഥാപനമാണ് **കെ.എസ്.എഫ്.ഇ.** എന്ന ചുരുക്കപ്പേരിലറിയപ്പെടുന്ന **ദ കേരളാ സ്റ്റേറ്റ്‌ ഫിനാൻഷ്യൽ എന്റർപ്രൈസസ്‌ ലിമിറ്റഡ്‌** (). 1969-ലാരംഭിച്ച ഈ സ്ഥാപനം, ആരംഭകാലത്ത് ചിട്ടി നടത്തിപ്പ് മാത്രമായിരുന്നു കൈകാര്യം ചെയ്തിരുന്നതെങ്കിലും പിന്നീട് വായ്പ അടക്കമുള്ള മറ്റ് ധനകാര്യ ഇടപാടുകളും ആരംഭിച്ചു. കേരളത്തിലുടനീളം 650-ലധികം ശാഖകളും ₹70000 കോടിയിലധികം വിറ്റുവരവും 50 ലക്ഷത്തോളം ഇടപാടുകാരുമുള്ള കെ.എസ്.എഫ്.ഇ. കേരളത്തിലെ ഏറ്റവും വലിയ ബാങ്കേതര ധനകാര്യസ്ഥാപനമാണ്. ഒരു സാമ്പത്തികവ്യവഹാരം എന്ന നിലയിൽ യാതൊരു വ്യവസ്ഥകൾക്കും വിധേയമല്ലാതിരുന്ന ചിട്ടിയെ ഒരു ആധുനിക സാമ്പത്തിക ഉൽപ്പന്നമാക്കാൻ സാധിച്ചു എന്നതാണ്‌ കെ.എസ്‌.എഫ്‌.ഇ. കേരളത്തിന്റെ സാമ്പത്തികചരിത്രത്തിൽ വഹിച്ച ഏറ്റവും പ്രധാനപ്പെട്ട പങ്ക്‌.

## ചരിത്രം
ലഘുചിത്രം|ഒരു കെ എസ് എഫ് ഇ ശാഖയിലെ ചിട്ടി നറുക്കെടുപ്പിനുള്ള ഒരുക്കങ്ങൾ 
45 ജീവനക്കാരും 10 ശാഖകളും 2 ലക്ഷം രൂപയുടെ പ്രവർത്തനമൂലധനവുമായി 1969-ലാണ് കെ.എസ്‌.എഫ്‌.ഇ. പ്രവർത്തനമാരംഭിച്ചത്.

## ഇതും കാണുക
* ചിട്ടി

## അവലംബം

## പുറത്തേക്കുള്ള കണ്ണികൾ
* A STUDY OF CHIT FINANCE IN KERALA WITH SPECIAL EMPHASIS ON KERALA STATE FINANCIAL ENT ERPRISES Ltd. 

വർഗ്ഗം:കേരള സർക്കാർ ഉടമസ്ഥതയിലുള്ള കമ്പനികൾ
വർഗ്ഗം:തൃശ്ശൂർ ആസ്ഥാനമായുള്ള കമ്പനികൾ
കൃഷ്ണക്രാന്തി

ചെറിയ വട്ടത്തിലുള്ള ഇലകളോടു കൂടി നിലത്തുപടർന്നുവളരുന്നൊരു കുറ്റിച്ചെടിയാണ് **കൃഷ്ണക്രാന്തി**. . പലയിടത്തും ഈ ചെടിയെയും വിഷ്ണുക്രാന്തി എന്നുവിളിക്കാറും വിഷ്ണുക്രാന്തിയായി ഉപയോഗിക്കാറുമുണ്ട്.
 
## ഇതും കാണുക
* വിഷ്ണുക്രാന്തി

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

* 
* 

വർഗ്ഗം:ദശപുഷ്പങ്ങൾ
വർഗ്ഗം:കേരളത്തിലെ സസ്യജാലം
ബംഗാൾ

ബംഗ്ലാദേശും ഇന്ത്യയിലെ പശ്ചിമബംഗാൾ സംസ്ഥാനവും ഉൾപ്പെടുന്ന ഭൂമേഖലയാണ്‌ **ബംഗാൾ**. ബംഗാളിയാണ്‌ ഈ രണ്ടു മേഖലയിലേയും ജനങ്ങളുടെ പൊതുഭാഷ.

1905-ൽ ബ്രിട്ടീഷുകാർ ബംഗാളിനെ പശ്ചിമ, പൂർ‌വബംഗാളുകളായി വിഭജിച്ചെങ്കിലും 1911-ൽ വീണ്ടും ഒരുമിപ്പിച്ചു. 1947-ൽ സ്വാതന്ത്ര്യാനന്തരം പൂർ‌വബംഗാൾ പാകിസ്താന്റെ ഭാഗമായി കിഴക്കൻ പാകിസ്താൻ എന്നറിയപ്പെട്ടു. 1971-ൽ ഇന്ത്യന് സഹായത്തോടെ പാകിസ്താനിൽ നിന്നും സ്വാതന്ത്ര്യം നേടി ബംഗ്ലാദേശ് സ്വതന്ത്ര രാജ്യമായി.

## ചരിത്രം
മുഗൾ ഭരണകാലത്ത് ബംഗാൾ അവരുടെ നിയന്ത്രണത്തിലുള്ള ഒരു പ്രധാന മേഖലയായിരുന്നു. ബംഗാൾ പ്രവിശ്യയുടെ നയിബ് ആയി അതായത് സുബാദാറിന്റെ സഹായിയായി മുഗളർ നിയമിച്ച മുർഷിദ് ഖിലി ഖാൻ അധികാരം മുഗളരിൽ നിന്നും പിടിച്ചെടുത്തു.
## ചിത്രശാല

## അവലംബം


വർഗ്ഗം:ഇന്ത്യയുടെ ഭൂമിശാസ്ത്രം
വർഗ്ഗം:ബംഗ്ലാദേശിന്റെ ഭൂമിശാസ്ത്രം
വർഗ്ഗം:ഇന്ത്യയിലെ ഭൂപ്രദേശങ്ങൾ
വർഗ്ഗം:ബംഗാൾ
ബിയാസ് നദി

സിന്ധുനദിയുടെ പ്രധാന പോഷകനദികളിലൊന്നാണ്‌  **ബിയാസ്**(വിപാശ). പഞ്ചാബിന് ആ പേര് നൽകുന്ന പഞ്ചനദികളിൽ ഒന്നുമാണ്‌  ഇത്. ഏകദേശം 470 കിലോമീറ്റർ (290 മൈൽ) നീളമുണ്ട്. പുരാതന ഭാരതത്തിൽ **ആർജികി**, **വിപാസ്** എന്നീ പേരുകളിലും പുരാതന ഗ്രീക്കിൽ **ഹൈഫാസിസ്** എന്നും അറിയപ്പെട്ടിരുന്നു. ഹിമാചലിൽ, പ്രത്യേകിച്ചും പണ്ഡിതന്മാർ ഈ നദിയെ **വിപാശ** എന്നു വിളിക്കുന്നു. മഹാനായ അലക്സാണ്ടർ ചക്രവർത്തിയുടെ ബി.സി 326ലെ സാമ്രാജ്യത്തിന്റെ ഏറ്റവും കിഴക്കുഭാഗത്തെ അതിർത്തിയാണ് ബിയാസ് നദി.
## പേരിനു പിന്നിൽ
മഹാഭാരത കർത്താവായ വേദ വ്യാസന്റെ പേരിൽനിന്നാണ് ബിയാസ് എന്ന പേരിന്റെ ഉല്പത്തി  എന്ന് പറയപ്പെടുന്നു. ബിയാസ് എന്ന സ്ഥലത്തുകൂടെ ഒഴുകുന്നതു കൊണ്ടാണ്‌ ബിയാസ് നദി എന്ന പേർ വന്നത് എന്നും വിശ്വസിക്കുന്നവരുണ്ട് വിപാശ എന്ന പേരിനു പിന്നിൽ ഒരു ഐതിഹ്യമുണ്ട്

## ഐതിഹ്യം
വസിഷ്ഠന്റെ ശാപത്തിനു പാത്രമായ മിത്രസഹൻ രാക്ഷസരൂപമെടുത്ത് മഹർഷിയുടെ ആദ്യപുത്രനായ ശക്തിയേയും മറ്റു നൂറു പുത്രന്മാരേയും കൊന്നു ഭക്ഷിച്ചു. പുത്രദുഃഖത്തിൽ വിവശനായ വസിഷ്ഠൻ സ്വന്തം ശരീരം കയറുകൊണ്ട് വരിഞ്ഞ് ബിയാസ് നദിയിൽ ചാടി ആത്മഹത്യചെയ്യാൻ ശ്രമിച്ചു. എന്നാൽ നദി അതിന്റെ തരംഗങ്ങൾ കൊണ്ട്  കയര്(പാശം) മുഴുവൻ തകർത്ത് വസിഷ്ഠനെ രക്ഷിച്ചു എന്നും അന്നു മുതൽ നദിക്ക് വിപാശ എന്ന പേരുമുണ്ടായി എന്ന് മഹാഭാരതത്തിലെ ആദിപർ‌വ്വത്തിൽ പരാമർശിച്ചിട്ടുണ്ട്.

## ഉത്ഭവം
thumb|റോഹ്താങ്ങ് ചുരം 
ഇന്ത്യയിലെ ഹിമാചൽ പ്രദേശ് സംസ്ഥാനത്തിൽ ഹിമാലയ പർ‌വതത്തിലെ റോഹ്താങ്ങ് ചുരത്തിലാണ് ബിയാസിന്റെ ഉദ്ഭവം. റോഹ്തങ്ങ് പാസിനു സമീപത്തു നിന്നും തെക്കോട്ടൊഴുകുന്ന ഒരു മലയൊഴുക്കും കിഴക്കുനിന്നു പടിഞ്ഞാറോട്ടൊഴുകുന്ന രണ്ടു മലയൊഴുക്കും ചേർന്നാണ്‌ ഈ നദി രൂപമെടുക്കുന്നത്.  സമുദ്രനിരപ്പിൽനിന്നും നാലായിരത്തോളം മീറ്റർ ഉയരത്തിലാണ് ഈ പ്രദേശം.

## പ്രയാണം
ഉത്ഭവസ്ഥാനത്തുനിന്നും പടിഞ്ഞാറോട്ടൊഴുകുന്ന നദി മണ്ഡി, ഹമീർപൂർ, ധർമ്മശാല എന്നീ സ്ഥലങ്ങളിലൂടെ ഒഴുകി ഹിമാചൽ പ്രദേശിന്റെ പടിഞ്ഞാറേ അതിർത്തിയിലെത്തുമ്പോൾ  പെട്ടെന്ന് തെക്കോട്ട് തിരിഞ്ഞ് പഞ്ചാബ് സമതലത്തിൽ പ്രവേശിക്കുന്നു. ലാർജി മുതൽ തൽ‌വാര വരെ മലയിടുകകുകളിലൂടെ ഒഴുകുന്ന ബിയാസ് തുടർന്ന് ഏകദേശം 50 കിലോമീറ്ററോളം തെക്കോട്ടും 100 കിലോമീറ്ററോളം തെക്കുപടിഞ്ഞാറോട്ടും ഒഴുകി ബിയാസ് എന്ന സ്ഥലത്തെത്തുന്നു. ഈ സ്ഥലം കടന്നുപോകുന്ന നദി  പഞ്ചാബിലെ അമൃത്‌സറിന് കിഴക്കും കപൂർ‌ത്തലക്ക്  തെക്ക് പടിഞ്ഞാറിം ഉള്ള ഹരികേ എന്ന സ്ഥലത്തുവച്ച് സത്‌ലജിൽ ചേരുന്നു. സത്‌ലജ് പാകിസ്താനിലെ പഞ്ചാബിലേക്ക് കടക്കുകയും ഉച്ചിൽ വച്ച് ചെനാബ് നദിയുമായി ചേർന്ന് പാഞ്ച്നാദ് നദി രൂപികരിക്കുകയും ചെയുന്നു. പാഞ്ച്നാദ് പിന്നീട് മിഥൻ‌കോട്ടിൽ വച്ച് സിന്ധു നദിയിയോട് ചേരുന്നു. ബിയാസ് നദി പാകിസ്താനിലേക്ക് പ്രവേശിക്കുന്നില്ല. 

## പുറത്തേക്കുള്ള കണ്ണികൾ
* ഹിമാചൽ പ്രദേശ് 
*  സൊലാങ്ങ് താഴ്വരയിൽനിന്നുള്ള ബിയാസ് നദിയുടെ ചിത്രങ്ങൾ 

## അവലംബം

## കുറിപ്പുകൾ
 

 

വിഭാഗം:ഇന്ത്യയിലെ നദികൾ
വർഗ്ഗം:പുരാതന ഇന്ത്യയിലെ നദികൾ
കടലാസ് വലിപ്പം

thumb|200px|right|കടലാസിന്റെ വലിപ്പം
കച്ചവടാടിസ്ഥാനത്തിൽ കടലാസ് നിർമ്മിക്കാനായി പല രാജ്യങ്ങളിലും പല വിധത്തിലാണ്‌ താളുകളുടെ വലിപ്പം നിശ്ചയിച്ചിട്ടുള്ളത്. എങ്കിലും ആഗോളതലത്തിൽ രണ്ടു വിധത്തിലുള്ള നിലവാരങ്ങളാണ്‌ പ്രധാനമായും പ്രചാരത്തിലുള്ളത്‌ - 1) അന്താരാഷ്ട്ര നിലവാരത്തിലുള്ളതും (A4,A3,A2,A1&A0), 2) അമേരിക്കൻ നിലവാരത്തിലുള്ളതും (ലെറ്റർ, ലീഗൽ,ലെഡ്ജർ/ടാബ്ളോയിഡ്).  അതുപോലെ കടലാസിന്റെ പ്രധാന ഗുണാങ്കമായി രേഖപ്പെടുത്തുന്നത് ഒരോ തരത്തിന്റേയും ഒരു ചതുരശ്ര മീറ്ററിനു ഉള്ള തൂക്കമാണു.  (GSM- ഗ്രാം പെർ സ്ക്വയർമീട്ടർ)
## അന്താരാഷ്ട്ര നിലവാരം
thumb|200px|right|2xA4=A3, 2xA3=A2, 2xA2=A1, 2xA1=A0

## ഇതും കാണുക
* ഫുൾസ്കേപ് പേപ്പർ

വർഗ്ഗം:അളവുകൾ
ഭഗവാൻ

{നാനാർത്ഥം|ഭഗവാൻ}}
**<span class="plainlinks">[[Bhagavan|ഇംഗ്ലീഷ് വിലാസം]]</span>  [[പ്രമാണം:Gtk-dialog-question.svg|കണ്ണി=ഫലകം:Prettyurl#ഉപയോഗക്രമം|12x12ബിന്ദു|സഹായം]]**
 https://ml.wikipedia.org/wiki/Bhagavan

ദൈവികമായ ശക്തിയുള്ള ഒരാൾ എന്ന് അർത്ഥം വരുന്ന **ഭഗവാൻ** എന്ന പദം സംസ്കൃതത്തിൽ നിന്ന് ഉത്ഭവിച്ച ഒരു വാക്കാണ്. “ഭഗ” എന്ന പദത്തിന് സംസ്കൃതത്തിൽ ദൈവം എന്നാണ് അർത്ഥം. സമ്പൂർണ്ണ ഐശ്വര്യം, ധർമ്മം, യശസ്സ്, ശ്രേയസ്സ്, വൈരാഗ്യം, മോക്ഷം എന്നീ
ഭഗകൾ ഉള്ളവൻ ഭഗവാൻ എന്ന് വിളിക്കപ്പെടുന്നു. ഭഗവാൻ എന്ന പദം കൂടുതലായി ഹിന്ദു ദൈവങ്ങളെ വിശേഷിപ്പിക്കാൻ ഉപയോഗിക്കുന്നു. ഉദാ: ഭഗവാൻ മഹാവിഷ്‌ണു, ഭഗവാൻ കൃഷ്ണൻ, ഭഗവാൻ പരമശിവൻ. ഭഗവതി ഇതിന്റെ സ്ത്രീ ലിംഗമാണ്. 

ഹൈന്ദവ വിശ്വാസപ്രകാരം ഭഗവാൻ എന്നാൽ
ഐശ്വര്യ സ്യ സമഗ്രസ്യ ധൈര്യസ്യ യശസ ശ്രിയ: ജ്ഞാന വയ്‌രാഗ്യ യോശ്ചൈവ ഷണ്ണാം ഭഗഇതീരിതം

യസ്മിൻഷണ്ണാം ഭഗാൻ അസ്തി
ഭഗവാൻ സ: ഇതി കഥ്യതേ

ബുദ്ധിസത്തിൽ:- 

ഭഗവൻ എന്നത് പാലി വാക്ക് ആണ്. അതിന്റെ മൂലരൂപം ഭഗ്ഗ + ഭവൻ = ഭഗവൻ . അതിന്റെ അർഥം നാല് മാരൻ (ദുഖങ്ങളെ ) സമ്പൂർണമായി നശിപ്പിച്ചവൻ അഥവാ കീഴടക്കിയവൻ എന്നാണു. ബുദ്ധൻ പറഞ്ഞു, " ആരാണോ ആസക്തിയെ അതിജീവിക്കുന്നത്, ആരാണോ അഞ്ജതയെ കീഴടക്കിയത്, ആരാണോ അത്യാര്തിയെയും, കാമതെയും കീഴടക്കിയത്.. ആ വ്യക്തിയാണ് ഭഗവൻ ".
ജെന്ന ജെയിംസൺ

ലോകത്തിലെ പേരുകേട്ട അമേരിക്കൻ പോർണോഗ്രാഫിക്ക് ചലച്ചിത്രനടിയും പ്രമുഖ സംരംഭകയുമാണ് **ജെന്ന ജെയിംസൺ**. "പോൺ രാജ്ഞി" എന്ന പേരിൽ പ്രസിദ്ധയായ ജെന്ന ജെയിംസൺ ഏപ്രിൽ 9, 1974 അമേരിക്കയിലെ നെവാഡയിലെ ലാസ് വെഗാസിൽ **ജെന്ന മേരി മസോളി** എന്ന പേരിലാണ് ജനിച്ചത്. ലോകത്തെ ഏറ്റവും പ്രശസ്തയായ അശ്ലീല ചലച്ചിത്രനടിയായാണ് ജെന്ന അറിയപ്പെടുന്നത്.
## പ്രമാണങ്ങൾ

## ഇതര ലിങ്കുകൾ

* Jenna Jameson Interview at PR.com
* Jenna Jameson Jenna's New Official website
* Jenna Jameson's Club Jenna Official website
* Babes Cabaret  Official site of her Arizona strip club
* JustJennaJameson.com Official fanclub

വർഗ്ഗം:1974-ൽ ജനിച്ചവർ
വർഗ്ഗം:ഏപ്രിൽ 9-ന് ജനിച്ചവർ
വർഗ്ഗം:ലൈംഗിക ചലച്ചിത്രനടിമാർ
അറോറ സ്നോ

ഒരു അമേരിക്കൻ നീലച്ചിത്രനടിയും സംവിധായികയുമാണ് **അറോറ സ്നോ**(born on November 26, 1981). അറോറ സ്നോ എന്നത് ചലച്ചിത്ര ജീവിതത്തിലെ പേരു മാത്രമാണ്.

## ആദ്യകാല ജീവിതം
കാലിഫോർണിയയിലെ സാന്താ മരിയയിലാണ് അറോറ ജനിച്ചതും വളർന്നതും. ശേഷം മെക്സിക്കോയിലെ അൽ‌ബിക്വിറെക്വിൽ കുറച്ചു കാലം ജീവിച്ചു. തന്റെ പന്ത്രണ്ടാം വയസ്സു മുതൽ അറോറ പ്രാദേശിക തീയേറ്ററുകളിലും മറ്റും അഭിനയിച്ചു തുടങ്ങിയിരുന്നു.

## അവലംബം

## പുറമെ നിന്നുള്ള കണ്ണികൾ

* Aurora Snow Official Site
* Roger Pipe Interviews Aurora Snow 2008 

വർഗ്ഗം:ലൈംഗിക ചലച്ചിത്രനടിമാർ
വർഗ്ഗം:അശ്ലീല ചിത്ര സം‌വിധായകർ
വർഗ്ഗം:നവംബർ 26-ന് ജനിച്ചവർ
വർഗ്ഗം:1981-ൽ ജനിച്ചവർ
റിയൽ ഡോൾ

thumb|റിയൽ ഡോൾമുഖം#11

**റിയൽ‍ ഡോൾ** എന്നത് മനുഷ്യശരിരത്തിനോട് സമാനമായരീതിയിൽ കൃത്രിമമായി ഉണ്ടാക്കുന്ന ഒരു പാവയാണ്. കാലിഫോർണിയായിലെ സാൻ മാർകൊസിൽ അബിസ്സ് ക്രിയേഷൻസ് എന്ന മാതൃകാ (mannequin)പാവകൾ ഉണ്ടാക്കുന്ന സ്ഥാപനമാണ് ഇത് ലോകമെമ്പാടും വിറ്റ് കൊണ്ടിരിക്കുന്നത്. ഇത് മനുഷ്യശരീരം പോലെതന്നെ മൃദുലമാണ്. മനുഷ്യശരീരത്തിലെ ഏല്ലാ അവയവും അതിശയിപ്പിക്കുന്ന രീതിയിൽതന്നെ അതേപോലെ ഇതിൽ പുനഃസൃഷ്ടിക്കപ്പെട്ടിരിക്കുന്നു. സ്റ്റീലും പി.വി.സി.യും കൊണ്ടാണ് ഇതിനകത്തെ അസ്ഥികൂടം ഉണ്ടാക്കിയിരികുന്നത്. മാംസത്തിനുപകരമായി സിലോക്കോൺ ഉപയോഗിച്ചിരിക്കുന്നതിനാൽ പരിപൂർണമായും മനുഷ്യശരീരം പോലെ തന്നെയാണ്. ഇതിന്റെ വില $6500 യു.എസ് - $10,000 യു. എസ് എന്നാകുന്നു. അതായത് മൂനേക്കാൽ ലക്ഷം ഇന്ത്യൻ രൂപ മുതൽ അഞ്ച് ലക്ഷം വരെയാകുന്നു.

## മറ്റ് ലിങ്കുകൾ
*RealDoll - Abyss Creations' official site
*GlobalSecurityReport.com  - *BioErotica Turns Corner,* June 12th, 2006
*The Dollforum - *International discussion about all kind of Realdolls and other*
*Guys and Dolls - UK documentary about Real Doll owners
*and Dolls" , Erin O'Brien (writer), *[[Cleveland Free Times]]*, May 30, 2007
*Real Dolls: Love in the Age of Silicone By Meghan Laslocky 
*റിയൽ ഡോളിനെ കൂറിച്ചുള്ള വീഡിയോചിത്രങ്ങൾ, വര്ത്തകൾ 

വർഗ്ഗം:Sex toys
കൂന്തൾ

ഒരു കടൽ ജീവിയാണ് **കൂന്തൾ** (**കൂന്തൽ**) അഥവാ സ്ക്വിഡ്. നീരാളികളുടെ വർഗ്ഗത്തിൽ പെട്ട ഇവ മനുഷ്യരുടെ ഇഷ്ടഭോജനം കൂടിയാണ്. ഇവയിൽ തന്നെ വലിപ്പം കൊണ്ട് അപകടകാരികളായും ഉണ്ട്.  എട്ടു കൈകളും രണ്ടു ടെൻറിക്കിളുകളും ഇവയ്ക്കുണ്ട്.   തലയുടെ വശങ്ങളിലാണിവയുടെ കണ്ണുകൾ.   സെൻറീമീറ്ററുകൾ മുതൽ 20 മീറ്റർ വരെ നീളമുള്ള സ്ക്വിഡുകൾ കടലിൽ ക്ണ്ടുവരുന്നു.   നട്ടെല്ലില്ലാത്ത ജീവികളിൽ ഏറ്റവും വലുത് കൊളോസൽ സ്ക്വിഡ് (Colossal Squid) ആണ്.
ഫൈലം - Mollusca.  ക്ലാസ് - Cephalopoda.
## ഇതര ലിങ്ക്

* The Cephalopod Page 
* TONMO.com Cephalopod Information Center; Giant Squid expert Dr. Steve O'Shea is on staff.
* Squidcam  from New Zealand's The Science Site (very popular site, viewer operated camera on live baby squid).
* CephBase: Teuthida
* MSN Encarta - Squid 
* Scientific American - Giant Squid

വർഗ്ഗം:ജലജീവികൾ
കേവലപൂജ്യം

താപത്തിന്റെ ഏറ്റവും താഴ്‌ന്ന അവസ്ഥ സൂചിപ്പിക്കുവാൻ ശാസ്ത്രീയമായി ഉപയോഗിക്കുന്ന അളവാണ്‌ **കേവലപൂജ്യം** (Absolute Zero). കെൽവിൻ സ്കെയിലിലെ പൂജ്യം ആണ്‌ കേവലപൂജ്യം. കേവലപൂജ്യത്തിനു താഴെ ഒരു പദാർത്ഥത്തെയും തണുപ്പിക്കാൻ സാദ്ധ്യമല്ല. ഈ ഊഷ്മനില -273.16 C-നു തുല്യമാണ്‌. മാതൃകാവാതകത്തിന്റെ(ideal gas) ഒരു തന്മാത്രയുടെ ചാലകോർജത്തെ അടിസ്ഥാനമാക്കിയാണ്‌ ഇത്‌ നിശ്ചയിച്ചിട്ടുള്ളത്‌. 0 K എന്ന അവസ്ഥ നിർമ്മിച്ചെടുക്കാനാവില്ല. ദ്രവ്യത്തിന്റെ മൂല്യം ലഭ്യമാകുന്നത്ര താഴ്‌ന്ന നിലയിൽ കണ്ടുപിടിച്ചശേഷം കേവലപൂജ്യത്തിലേക്ക്‌ സ്ഥൂലനിർണ്ണയം(Thermometers) ചെയ്യുകയാണ്‌ ചെയ്യുന്നത്‌.
അണുക്കളുടേയും മാത്രകളുടെയും എല്ലാചലനങ്ങളും നിലച്ച് അവ നിസ്ചലമാകുന്ന അവസ്ഥയിലെ താപനിലയാണിത്. 0 ഡിഗ്രി സെന്റീഗ്രെഡിൽനിന്ന് 273 ഡിഗ്രി താഴെയാണിതിൻറെ മൂല്യം. പരിഷ്കരണം വഴി ഡിഗ്രിയുടെ ഭിന്നിതത്തിൽ കൃത്യമായി ഇതിൻറെ മൂല്യം നിർണയിക്കാൻ കഴിഞ്ഞിട്ടുൺട്. കെൽവിൻ (o K) ആണ് താപമാനത്തിൻറെ നിരപേക്ഷമാനം. സെന്റീഗ്രേഡ് കെൽവിൻ ആയിമാറ്റുന്നത്. oK=oC+273o. 16 എന്ന നിയമം (ഉപയൊഗിച്ചാണ്.നോ: അന്താരാഷ്ട്ര മാത്രാസമ്പ്രദായം.

വർഗ്ഗം:ഭൗതികശാസ്ത്രം
നീരാളി

കടലിൽ കാണപ്പെടുന്ന ഒരു ജീവിയാണ്.**നീരാളി**എന്നും **കിനാവള്ളി** എന്നും പേരുണ്ട്. ഏകദേശം 300ൽ തരം നീരാളികളെ കടലിൽ കണ്ടെത്തിയിട്ടുണ്ട്. പക്ഷേ കണക്ക്, അറിയാത്തതിന്റെ മൂന്നിൽ ഒരു ഭാഗം മാത്രമെ വരൂ.

## പ്രത്യേകതകൾ
നീരാളികളുടെ ശരീരത്തിൽ എല്ലുകളില്ല. ഇതാണു ഇതിന്റെ ഏറ്റവും വലിയ പ്രത്യേകത. കൂടാതെ ഇതിനു ശരീരം ചെറുതാക്കി 
വളരെ ചെറിയ സ്ഥലത്തു കൂടി ഞെരുങ്ങിക്കയറാൻ കഴിയും. നീരാളിക്ക് രണ്ടു വലിയ കണ്ണുകളുണ്ടാകും. ഇതിനു പ്രധാനമായും എട്ടു കൈകളുണ്ട്, ഒരു കൈ നഷ്ട്പ്പെട്ടാൽ ആ സ്ഥാനത്ത് പുതിയ ഒന്ന് വളർന്നുവരും.  കൈകൾ ഉപയോഗിച്ചാണ് നീരാളികൾ   സഞ്ചരിക്കുന്നതും ഇരപിടിക്കുന്നതും .ഇവയുടെ പ്രധാന ഇരകൾ ഞണ്ടുകളും നത്തക്കാ കക്കകളുമാണ്. ഏറ്റവും വലിയ നീരാളിക്ക് 20 അടിയിലേറെ വലിപ്പമുണ്ട്. ഏറ്റവും ചെറിയ നീരാളിക്ക് ഒരിഞ്ചിൽ താഴെ വലിപ്പമേയുള്ളൂ. ഒരു പെൺനീരാളി ഒറ്റ തവണ ഒരു ലക്ഷത്തിലേറെ മുട്ടകളിടുന്നു. ഈ മുട്ടകളുടെ സംരക്ഷണ ചുമതലയും പെൺനീരാളിക്കാണ്. നീരാളിക്ക് മൂന്ന് ഹൃദയങ്ങളുണ്ട്.

## ചിത്രശാല

File:Lyon-aquarium-female-octopus-care-eggs.jpg|അമ്മനീരാളി മുട്ടകളെ സംരക്ഷിക്കുന്നു
File:Octopus vulgaris 03.jpg|നീരാളി ജർമനിയിലെ മ്യൂസിയത്തിൽ
File:Octopus Martinique.jpg|നീരാളി, മാർട്ടിനിക്കിൽ നിന്നുള്ള ദൃശ്യം
File:Octopus in Michmoret during a night dive.jpg|നീരാളി, രാത്രി സഞ്ചാരത്തിനിടയിൽ


## ഇതും കാണുക
*പ്രശസ്തൻ ആയ നീരാളി പോൾ.

## മറ്റ് കണ്ണികൾ

* CephBase: Octopoda 
* TONMO.COM - The Octopus News Magazine Online
* Tree of Life website gives information about the classification of cephalopod groups 
* Discussion about the plural
* An octopus' shark encounter  - footage of an octopus eating a shark (also in Quicktime format)
* Camouflage in action  
* Video showing an Octopus escaping through a 1 inch hole
* Bipedal Octopuses- Video, Information, Original paper 
* Information and pictures related to various species of Octopus
* 

വർഗ്ഗം:ജലജീവികൾ
വർഗ്ഗം:നീരാളികൾ
വർഗ്ഗം::ഉപകരണങ്ങളുപയോഗിക്കുന്ന ജന്തുക്കൾ
വർഗ്ഗം:ഉപകരണങ്ങളുപയോഗിക്കുന്ന ജന്തുക്കൾ
പൂച്ചവാലൻ ചെടി

thumb|250px|പൂച്ചവാലൻ ചെടി
thumb|250px|പൂച്ചവാലൻ ചെടി

കേരളത്തിലെ ഉദ്യാനങ്ങളിലും വീടുകളിലും ധാരാളമായി കണ്ടുവരുന്നു അലങ്കാര സസ്യമാണ്‌ **പൂച്ചവാലൻ ചെടി** (Acalypha hispida). ഇടതൂർന്ന്‌ നിൽക്കുന്ന കടും പച്ച ഇലച്ചാർത്തുകൾക്കിടയിൽ ചുവന്ന നിറത്തിൽ പൂച്ചവാലിനു സദൃശമായ പൂങ്കുലകളോടെ ഈ ചെടി കാണപ്പെടുന്നു. 
## പരിപാലന രീതി

നല്ല നീർ വാർച്ചയുള്ളമണ്ണും, ചുടുള്ള കാലാവസ്ഥയും ഇഷ്ടപ്പെടുന്ന ഒരു ചെടിയാണ് പൂച്ചവാലൻ ചെടി. തെളിഞ്ഞ സൂര്യപ്രകാശമുള്ള അന്തരീക്ഷത്തിൽ ഈ ചെടി നന്നായി വളരും. അവശ്യത്തിന്‌ വെള്ളവും വളവും ലഭിച്ചാൽ ഈ ചെടി തഴച്ചു വളരുകയും ധാരാളം പൂങ്കുലകൾ ഉല്പാദിപ്പിക്കുകയും ചെയ്യും. കമ്പ് മുറിച്ച് നട്ടാണ്‌ പൂച്ചവാലൻ ചെടി വംശ വർദ്ധന നടത്തുന്നത്. മുറിച്ചെടുത്ത കമ്പുകൾ മണൽ കലർന്ന വളമിശ്രിതത്തിൽ നട്ടാണ്‌ വേരു പിടിപ്പിക്കുന്നത്. വളപ്രയോഗത്തോട് നന്നായി പ്രതികരിക്കുന്ന ഈ ചെടി വളരെയെളുപ്പം വീട്ടുമുറ്റങ്ങളിൽ വളർത്തിയെടുക്കാവുന്ന ഒരു അലങ്കാര ചെടിയാണ്‌.
## പുറമെ നിന്നുള്ള കണ്ണികൾ
*Red Cat's Tail
*http://www.webindia123.com/garden/flowers/catstail.htm

വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:യൂഫോർബിയേസീ
വർഗ്ഗം:സപുഷ്പികൾ
വർഗ്ഗം:കേരളത്തിലെ സസ്യജാലം
ഉള്ളൂർ

തിരുവനന്തപുരം നഗരത്തിന്റെ വടക്കുപടിഞ്ഞാറ്‌  സ്ഥിതിചെയ്യുന്ന ഒരു പ്രദേശമാണ്‌ **ഉള്ളൂർ**. ദേശീയപാത 544 ഇതുവഴിയാണ് കടന്നു പോകുന്നത്. തിരുവനന്തപുരം മെഡിക്കൽ കോളേജ്  ഇവിടെ നിന്നും  ഏകദേശം 1 കിലോ മീറ്റർ ദൂരത്തായും, കേശവദാസപുരം ഏകദേശം 1.5 കിലോ മീറ്റർ ദൂരത്തായും സ്ഥിതി ചെയ്യുന്നു.  കൂടാതെ വിനോദസഞ്ചാരകേന്ദ്രമായ ആക്കുളം; പുലയനാർകോട്ട ക്ഷയരോഗാശുപത്രി, ദക്ഷിണ വ്യോമസേനയുടെ ആസ്ഥാനം, അവിട്ടം തിരുനാൾ ആശുപത്രി, റീജിയണൽ കാൻസർ സെന്റെർ, ശ്രീ ചിത്ര ആശുപത്രി തുടങ്ങിയവയും ഉള്ളൂരിനടുത്തായി സ്ഥിതിചെയ്യുന്നു. തിരുവനന്തപുരം നഗരത്തിലൂടെ ഒഴുകുന്ന ആമയിഴഞ്ചാൻ തോട് ഉള്ളൂരിൽ വച്ച് നഗരത്തിനുള്ളിൽ പ്രവേശിക്കുന്നു. ഉള്ളൂർ ബാലസുബ്രഹ്മണ്യസ്വാമി ക്ഷേത്രം ഉള്ളൂരിൽ നിന്നും 1.5 കിലോമീറ്ററിനുള്ളിൽ സ്ഥിതിചെയ്യുന്നു.

വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
ആംഗ്ലോ-മറാഠ യുദ്ധങ്ങൾ

മറാത്ത സാമ്രാജ്യവും ബ്രിട്ടീഷ് ഈസ്റ്റ് ഇന്ത്യാ കമ്പനിയും തമ്മിൽ നടന്ന മൂന്നു യുദ്ധങ്ങളാണ്  **ആംഗ്ലോ-മറാത്ത യുദ്ധങ്ങൾ** എന്ന് അറിയപ്പെടുന്നത്. 

* ഒന്നാം ആംഗ്ലോ-മറാത്ത യുദ്ധം (1777-1783)
* രണ്ടാം ആംഗ്ലോ-മറാത്ത യുദ്ധം (1803-1805)
* മൂന്നാം ആംഗ്ലോ-മറാത്ത യുദ്ധം, ഇത് **[[പിണ്ടാരി]] യുദ്ധം** എന്നും അറിയപ്പെടുന്നു. (1817-1818)

ആംഗ്ലോ-മറാത്ത യുദ്ധങ്ങളുടെ ഫലമായി മറാത്ത സാമ്രാജ്യം ശിഥിലമായി. ഇന്നത്തെ ഇന്ത്യയുടെ ഭൂരിഭാ‍ഗം ഭൂപ്രദേശവും ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ അധീനതയിലായി. 

## ഇതും കാണുക
ആംഗ്ലോ-മറാത്ത യുദ്ധങ്ങളുടെ പട്ടിക

വർഗ്ഗം:ഇന്ത്യ ഉൾപ്പെട്ട യുദ്ധങ്ങൾ
ഡെൽഹി-ലാഹോർ ഗൂഢാലോചന കേസ്

1912-ൽ ബ്രിട്ടീഷ് ഇന്ത്യയുടെ തലസ്ഥാനം കൽക്കത്തയിൽ നിന്നും ന്യൂ ഡെൽഹിയിലേയ്ക്കു മാറ്റുന്ന അവസരത്തിൽ അന്നത്തെ ഇന്ത്യയുടെ വൈസ്രോയി ആയിരുന്ന ഹാഡിഞ്ജ് പ്രഭുവിനെ വധിക്കാൻ ലക്ഷ്യമിട്ടു നടന്ന ഗൂഢാലോചനയാണ് **ഡെൽഹി ഗൂഢാലോചന കേസ്** അഥവാ **ഡെൽഹി-ലാഹോർ ഗൂഢാലോചന**. ബംഗാളിലെയും പഞ്ജാബിലെയും ഇന്ത്യൻ വിപ്ലവ അധോലോകം റാഷ് ബിഹാരി ബോസിന്റെ നേതൃത്വത്തിൽ ആസൂത്രണം ചെയ്ത ഈ ഗൂഢാലോചന 1912 ഡിസംബർ 23-നു വൈസ്രോയിക്കു നേരെ നടന്ന വധശ്രമത്തിൽ കലാശിച്ചു. വൈസ്രോയിയുടെ ഘോഷയാത്ര ചാന്ദ്നി ചൌക്കിലൂടെ നീങ്ങുന്ന സമയത്ത് വൈസ്രോയിയുടെ ആനപ്പുറത്തെ മഞ്ചലിലേയ്ക്ക് ഒരു നാടൻ ബോംബ് എറിഞ്ഞു. മുറിവേറ്റെങ്കിലും വൈസ്രോയിയും ലേഡി ഹാഡിഞ്ജും ഈ ശ്രമത്തിൽ നിന്നും പരുക്കുകളോടെ രക്ഷപെട്ടു. പക്ഷേ ആനപ്പാപ്പാൻ ഈ ആക്രമണത്തിൽ കൊല്ലപ്പെട്ടു. 

ഈ വധശ്രമത്തിനു പിന്നാലെ ബംഗാളി, പഞ്ജാബി  അധോലോക വിപ്ലവപ്രവർത്തനങ്ങളെ തകർക്കാൻ ശ്രമങ്ങൾ നടന്നു. വിപ്ലവപ്രവർത്തനങ്ങളെ ഇത് കടുത്ത സമ്മർദ്ദത്തിലാക്കി. റാഷ് ബിഹാരി ബോസ് മൂന്നുവർഷത്തോളം പിടികൊടുക്കാതെ കഴിഞ്ഞു. ഈ കാലയളവിൽ ഘദ്ദാർ അദ്ദേഹം ഘദ്ദാർ ഗൂഢാലോചനയിൽ ഭാഗഭാക്കായി. 1916-ൽ റാഷ് ബിഹാരി ബോസ് ജപ്പാനിലേയ്ക്കു രക്ഷപെട്ടു. 
 
ഈ വധശ്രമത്തെ തുടർന്നുണ്ടായ അന്വേഷണങ്ങളുടെ ഫലമായി ഡെൽഹി ഗൂഢാലോചന വിചാരണ നടന്നു. ഇതിൽ ബസന്ത് കുമാർ ബോസിനെ ബോംബ് എറിഞ്ഞ കുറ്റത്തിനു കുറ്റവാളിയായി വിധിച്ച് തൂക്കിക്കൊന്നു. അമീർ ചന്ദ്, അവധ് ബിഹാരി എന്നിവരെയും ഗൂഢാലോചനയിൽ തങ്ങളുടെ പങ്കിനു തൂക്കിക്കൊന്നു. എങ്കിലും ബോംബ് എറിഞ്ഞ വ്യക്തി ആരെന്നുള്ള വ്യക്തമായ വിവരങ്ങൾ ഇന്നുവരെയും അജ്ഞാതമാണ്.

## ഇതും കാണുക
*റാഷ് ബിഹാരി ബോസ്
*ബസന്ത കുമാർ ബിസ്വാസ്

## അവലംബം
* ചാന്ദ്നി ചൌക്കിലെ വിപ്ലവകാരി .ദ് ഹിന്ദു.
*ആധാ‍രം ഹിന്ദുസ്ഥാൻ ടൈംസ്, ഓഗസ്റ്റ് 19, 2007.
*ഇന്ത്യൻ നാഷണൽ കോൺഗ്രസ് .
*സെന്റ് സ്റ്റീഫൻസ് കോളെജ്, പ്രശസ്ത പൂർവ്വവിദ്യാർത്ഥികൾ .
*.
*.

വർഗ്ഗം:ഇന്ത്യൻ സ്വാതന്ത്ര്യത്തിനു വേണ്ടിയുള്ള വിപ്ലവ പ്രവർത്തനങ്ങൾ
വർഗ്ഗം:ഇന്ത്യൻ സ്വാതന്ത്ര്യസമരം
മീനാക്ഷി

ഹൈന്ദവരുടെ ആരാധനാമൂർത്തിയും ശക്തി സ്വരൂപിണിയായ ഒരു ഭഗവതിയുയാണ് **മീനാക്ഷി**(**മധുര മീനാക്ഷി**)(Sanskrit: ; Tamil: ; sometimes spelled as **Minakshi**; also known as ***', ***' and ****), പരാശക്തിയുടെ അവതാരവും പാർവതി സ്വരൂപവുമാണ് മീനാക്ഷി എന്നാണ് വിശ്വാസം. മത്സ്യക്കണ്ണുള്ളവൾ എന്നാണ് പേരിന്റെ അർത്ഥം. **തടാതകി** എന്നായിരുന്നുവത്രെ ആദ്യത്തെ പേര്. പാണ്ഡ്യ രാജാവായ മാളവ്യധ്വജന്റെ മകളായി പിറന്നു എന്നാണ് ഐതിഹ്യം. മഹാവിഷ്ണുവിന്റെ സഹോദരിയും ‍പരമശിവന്റെ ഭാര്യയുമാണ്.
ദക്ഷിണ ഭാരതം മുഴുവൻ കീഴടക്കി ഹിമാലയത്തിൽ എത്തി മഹാദേവനെ കണ്ടതോടെയാണ് മീനാക്ഷി തന്റെ പാർവതി സ്വരൂപം തിരിച്ചറിഞ്ഞത്. ഒരു പ്രധാന ക്ഷേത്രത്തിൽ പ്രധാന പ്രതിഷ്ഠയായുള്ള ചുരുക്കം ഹൈന്ദവ ദൈവങ്ങളിൽ ഒന്നാണ് മീനാക്ഷി. മീനാക്ഷി മുഖ്യ പ്രതിഷ്ഠയായ മധുര ക്ഷേത്രത്തിൽ ഒരു വശത്ത് മീനാക്ഷിയും മറുവശത്ത് ശിവൻ അഥവാ സുന്ദരേശ്വരനുമാണ് പ്രതിഷ്ഠ.

## അവലംബങ്ങൾ


### ഗ്രന്ഥസൂചിക

* 
* 
*
*
*
* 
*.
*.
*.
*.
*.
*.
*.
*.
*.
*.
*.
*.
*.
*.
*.
*.
*.
*.
*
* .

## External links

*  Meenakshi Pooja 

വർഗ്ഗം:പാർവ്വതിയുടെ രൂപങ്ങൾ
വിളപ്പുറം

കൊല്ലം ജില്ലയിൽ ചാത്തന്നൂർ നിന്നും മൂന്ന് കിലോമീറ്റർ തെക്ക് ഭാഗത്ത് ആനന്ദവിലാസം ഭഗവതിക്ഷേത്രത്തിന്റെയും ആനന്ദവിലാസം ഗ്രന്ഥശാലയുടെയും ആസ്ഥാനം സ്ഥിതി ചെയ്യുന്ന സ്ഥലമാണ്‌ **വിളപ്പുറം**. ഇവിടം ചിറക്കര ഗ്രാമപ്പഞ്ചായത്തിൽ ഉൾപ്പെടുന്നു. ഇവിടെ നിന്നും ഏതാനും മീറ്റർ മാത്രം അകലെയാണ് പോളച്ചിറ. ചാത്തന്നൂർ-ചിറക്കര ഗ്രാമപ്പഞ്ചായത്തുകളെ ബന്ധിപ്പിക്കുന്ന പോളച്ചിറ ബണ്ടക്രോസ് പാത ഇതിലൂടെ കടന്നുപോകുന്നു.

പ്രസിദ്ധ കവിയായ ചാത്തന്നൂർ മോഹന്റെയും ബാല സാഹിത്യകാരനും കഥാകാരനുമായ ഡി. സുധീന്ദ്രബാബുവിന്റെയും ജന്മസ്ഥലം ഇതാണ്.

വർഗ്ഗം:കൊല്ലം ജില്ലയിലെ ഗ്രാമങ്ങൾ
ചിനാബ് നദി

പഞ്ചാബിന് ആ പേര് നൽകുന്ന പഞ്ചനദികളിൽ ഒന്നാണ് **ചിനാബ് നദി**(ചന്ദ്രഭാഗ). ഏകദേശം 960 കിലോമീറ്റർ നീളമുണ്ട്. സിന്ധു നദീജല ഉടമ്പടി പ്രകാരം ചെനാബിലെ ജലം പാകിസ്താന് അവകാശപ്പെട്ടതാണ്. വൈദ്യുതി ഉൽപാദനം പോലുള്ള ഉപഭോഗേതര ഉപയോഗങ്ങൾ ഇന്ത്യ അനുവദിച്ചിരിക്കുന്നു. ചെനാബ് നദി പാകിസ്ഥാനിൽ ജലസേചനത്തിനായി വ്യാപകമായി ഉപയോഗിക്കുന്നു. അതിന്റെ ജലം നിരവധി ലിങ്ക് കനാലുകൾ വഴി രവി നദിയുടെ ചാനലിലേക്ക് മാറ്റുന്നു.

## പേരിനു പിന്നിൽ
ഋഗ്വേദത്തിൽ (VIII.20.25, X.75.5) ചേനാബ് നദിയെ **അസിക്നി** (സംസ്കൃതം: असिक्नी) എന്ന് വിളിച്ചിരുന്നു. കടും നിറമുള്ള വെള്ളമുള്ളതായി കാണപ്പെടുന്നു എന്നാണ് ഈ പേരിന്റെ അർത്ഥം.ക്രിശന എന്ന പദം അഥർവ്വവേദത്തിലും കാണാം.  'ചെൻ' എന്നാൽ ചന്ദ്രൻ എന്നും 'ആബ്' എന്നാൽ നദി എന്നുമാണ് അർത്ഥം. ചന്ദ്ര, ഭാഗ എന്നീ ഉറവകളുടെ കൂടിച്ചേരൽ മൂലം ഉദ്ഭവിക്കുന്നതിനാൽ** ചന്ദ്രഭാഗ** എന്നും പേരുണ്ട്. ഭാരതത്തിലെ വേദകാലഘട്ടത്തിൽ** അസിക്നി**,** ഇസ്ക്മതി** എന്നീ പേരുകളിലും പുരാതന ഗ്രീസിൽ **അസെസൈൻസ്** എന്ന പേരിലുമാണ് അറിയപ്പെട്ടിരുന്നത്.

## ഉദ്ഭവസ്ഥാനം
ഇന്ത്യയിലെ ഹിമാചൽ‌പ്രദേശ് സംസ്ഥാനത്തിലെ ലാഹുൽ-സ്പിറ്റി ജില്ലയിലാണ് (മുമ്പ് രണ്ടായിരുന്ന ഇവ ഇന്ന് ഒരു ജില്ലയാണ്) ചെനാബിന്റെ ഉദ്ഭവസ്ഥാനം. ഹിമാലയത്തിന്റെ ഉയർന്ന ഭാഗങ്ങളിൽ ഉൾപ്പെടുന്ന താണ്ടി എന്ന സ്ഥലത്തുവച്ച് ചന്ദ്ര, ഭാഗ എന്നീ ഉറവകൾ കൂടിച്ചേർന്ന് ചെനാബ് നദിക്ക് ജന്മം നൽകുന്നു. 

## പ്രയാണം
ഉദ്ഭവസ്ഥാനത്തുനിന്ന് ചെനാബ് ജമ്മു കാശ്മീരിലെ ജമ്മുവിലൂടെ ഒഴുകി പഞ്ചാബ് സമതലത്തിലെത്തിച്ചേരുന്നു. ട്രിമ്മുവിൽ വച്ച് ഝലം നദിയും പിന്നീട് രാവി നദിയും ചെനാബിൽ ലയിക്കുന്നു. ഉച്ച് ഷരീഫിൽ ചെനാബ്, സത്‌ലജ് നദിയുമായി കൂടിച്ചേർന്ന് പാഞ്ച്നാദ് നദി രൂപവത്കരിക്കുന്നു. സത്‌ലജ് മിഥൻ‌കോട്ടിൽ വച്ച് സിന്ധു നദിയോട് ചേരുന്നു.

## ചരിത്രത്തിൽ
ബി.സി 325ൽ മഹാനായ അലക്സാണ്ടർ ചക്രവർത്തി ചെനാബ് നദിയും പാഞ്ച്നാദ് നദിയും കൂടിച്ചേരുന്ന പ്രദേശത്ത് സിന്ധുവിലെ അലക്സാണ്ട്രിയ എന്ന പേരിൽ ഒരു പട്ടണം സ്ഥാപിച്ചു.

## അണക്കെട്ടുകളും വിവാദങ്ങളും
ഈ നദിയിൽ അണക്കെട്ടുകൾ നിർമ്മിക്കാൻ ഇന്ത്യൻ സർക്കാർ നടപടികളെടുത്തതോടെ ചെനാബ് വാർത്തകളിൽ സ്ഥാനംനേടി. ഇവയിൽ ഏറ്റവും ശ്രദ്ധേയമായത് ബഗ്ലിഹാർ ജലവൈദ്യുത പദ്ധതിയാണ്. ഇതിന്റെ നിർമ്മാണം 2008ൽ പൂർത്തിയാകുമെന്ന് പ്രതീക്ഷിക്കപ്പെടുന്നു. സിന്ധു ബേസിൻ പ്രൊജക്റ്റിൽ ഉൾപ്പെടുന്നതാണ് ഈ പദ്ധതികൾ. ചെനാബിലെ ജലം ശേഖരിക്കുകയും ദിശ തിരിച്ചവിടുകയും ചെയ്യുന്ന ഈ പദ്ധതികൾ വഴി ഇന്ത്യ സിന്ധു നദീജല ഉടമ്പടിലെ വ്യവസ്ഥകൾ ലംഘിക്കുന്നതായി പാകിസ്താൻ ആരോപിച്ചു. എന്നാൽ ഇന്ത്യ ഈ ആരോപണങ്ങളെ തള്ളിക്കളഞ്ഞു.
## അവലംബം

## ഗ്രന്ഥസൂചിക

* 

വർഗ്ഗം:ഇന്ത്യയിലെ നദികൾ
വർഗ്ഗം:ഏഷ്യയിലെ അന്താരാഷ്ട്രനദികൾ
വർഗ്ഗം:ജമ്മു കശ്മീരിലെ നദികൾ
വർഗ്ഗം:പാകിസ്താനിലെ നദികൾ
വർഗ്ഗം:ഋഗ്വേദത്തിലെ നദികൾ
തൃക്കാക്കര

കേരളത്തിലെ എറണാകുളം ജില്ലയിലെ ഒരു മുനിസിപ്പാലിറ്റിയും കൊച്ചി നഗരത്തിന്റെ ഒരു പ്രദേശവുമാണ് **തൃക്കാക്കര**. പ്രസിദ്ധമായ വാമനക്ഷേത്രം ഇവിടെ സ്ഥിതി ചെയ്യുന്നു. മഹാബലിയുടെ ഐതിഹ്യവുമായി ബന്ധപ്പെട്ട് തിരു-കാൽ-കര എന്നതു ലോപിച്ചാണ് തൃക്കാക്കര എന്ന പേരു വന്നതെന്ന് കരുതുന്നു. മോഡൽ എഞ്ചിനീയറിങ്ങ് കോളേജും, കൊച്ചിൻ യൂനിവേഴ്‌സിറ്റി ഓഫ് സയൻസ് ആന്റ് ടെക്നോളജിയുടെ പ്രധാന കേന്ദ്രവും ഈ പ്രദേശത്താണ്‌ സ്ഥിതി ചെയ്യുന്നത്. പ്ലീനി തന്റെ പ്രസിദ്ധമായ ഇന്ഡിക്കസില് തൃക്കാക്കരയെപ്പറ്റി പ്രതിപാദിച്ചിട്ടുണ്ട്

## ഇതും കാണുക
*തൃക്കാക്കര ക്ഷേത്രം
## അവലംബം

## പുറത്തേക്കുള്ള കണ്ണികൾ
ലാൽസലാം

കമ്യൂണിസ്റ്റുകാർ പരസ്പരം അഭിവാദനം ചെയ്യാൻ ഉപയോഗിക്കുന്ന പദമാണ് **ലാൽ സലാം**. 
## പദത്തിന്റെ അർത്ഥം
ഉറുദു ഭാഷയിലുള്ള *ലാൽ* എന്നും *സലാം* എന്നുമുള്ള രണ്ട് വാക്കുകൾ ചേർത്താണ് ഈ അഭിവാദനപദം നിർമ്മിക്കപ്പെട്ടത്. ചുവപ്പ്, അഭിവാദനം ഇങ്ങനെയാണ് ഈ വാക്കുകളുടെ അർത്ഥം. ആംഗലഭാഷയിലെ *റെഡ് സല്യൂട്ട്* എന്ന കമ്യൂണിസ്റ്റ് അഭിവാദനപദത്തിന്റെ വിവർത്തനമായാണ് ഈ സമസ്തപദം ഉണ്ടാക്കിയിട്ടുള്ളത്. ഇന്ത്യയിലെ കമ്യൂണിസ്റ്റകൾ സാമാന്യേന ഉപയോഗിക്കുന്ന പദമാണെങ്കിലും ഈ പദം തന്നെ ഉപയോഗിച്ച് അഭിവാദനം ചെയ്യണം എന്ന് നിർബ്ബന്ധമില്ല. എല്ലാ മതവിശ്വാസങ്ങൾ പുലർത്തുന്നവർക്കും ഈ അഭിവാദനം ഉപയോഗിക്കാവുന്നതാണ്. പ്രത്യഭിവാദനം നിർബ്ബന്ധമാണ്. ലാൽ സലാം എന്നതാണ് പ്രത്യഭിവാദനത്തിനും ഉപയോഗിക്കുന്നത്.
## അഭിവാദനരീതി
ഇടതു മുഷ്ടി ചുരുട്ടി ഉയർത്തിപ്പിടിച്ച് അഭിവാദനം ചെയ്യുക എന്നതാണ് പ്രയോഗരീതി. പ്രത്യഭിവാദനത്തിനും ഇതേ രീതി തന്നെ ഉപയോഗിക്കുന്നു. പ്രത്യഭിവാദനമായി മതപരമായ അഭിവാദനപദങ്ങൾ ഉപയോഗിക്കുന്നത് നിഷിധമാണ്. 

നിത്യജീവിതത്തിൽ പരസ്പരം കണ്ടുമുട്ടുന്ന സന്ദർഭത്തിൽ മാത്രമല്ല പ്രസംഗവേദികളിലും ഈ പദം ഉപയോഗിക്കും. പ്രസംഗത്തിന്റെ തുടക്കത്തിലും ഒടുക്കത്തിലും ഇത് ഉപയോഗിക്കും. എന്നാൽ അങ്ങനെ ചെയ്യണമെന്നു നിർബ്ബന്ധമില്ല.

വർഗ്ഗം:അഭിവാദ്യങ്ങൾ
പ്യുവെർട്ടോ റിക്കോ ഇൻഡിപ്പെൻഡൻസ് പാർട്ടി

വലത്ത്‌|ലഘുചിത്രം|205px|''The flag of Puerto Rico (1895), initially created to symbolize the ideals of the Puerto Rican independence movement, is now composed of the Puerto Rican Independence Party (PIP) and other organizations.''

അമേരിക്കന് ഐക്യനാടുകളിൽ നിന്നും സ്വാതന്ത്ര്യം നേടുക എന്ന ഉദ്ദേശത്തോടെ പ്യുവെർട്ടോ റിക്കോയിൽ ഉണ്ടായ രാഷ്ട്രീയ കക്ഷിയാണ്‌ **പ്യുവെർട്ടോ റിക്കോ ഇൻഡിപ്പെൻഡൻസ് പാർട്ടി**(Puerto Rican Independence Party). പ്യുവെർട്ടോ റിക്കോയിലെ പ്രധാന മൂന്നു പാർട്ടികളിലൊന്നും, രജിസ്റ്റർ ചെയ്ത രാഷ്ട്രീയ കക്ഷികളുടെ പഴക്കത്തിൽ രണ്ടാംസ്ഥാനത്തു നില്ക്കുന്നതുമാണ്‌ ‌.

ഈ പാർട്ടിയിൽ വിശ്വസിക്കുന്നവരെ പാശ്ചാത്യ ലോകം പൊതുവേ സ്വാതന്ത്ര്യസേനാനികള് എന്നോ പിപിയോളോസ് എന്നോ വിളിക്കുന്നു.

## ചരിത്രം
പ്യുവെർട്ടോ റിക്കോയുടെ സ്വാതന്ത്ര്യ പ്രസ്ഥാനത്തോടനുബന്ധിച്ചാണ്‌ പാർട്ടിയുടെ ആരംഭം. സ്വാതന്ത്ര്യ സമരകാലത്ത് വോട്ടെടുപ്പിൽ പങ്കെടുത്ത, മറ്റുള്ളവ സഹായമായി നിന്നിരുന്നു എന്നാൽ കൂടി- ഏക പാർട്ടിയുമാണിത്.

## കൂടുതൽ അറിവിന്

* **www.independencia.net/ingles/welcome.html**
## അവലംബം
ബക്സർ യുദ്ധം

ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ സൈന്യം ഒരു വശത്തും ബംഗാൾ നവാബായ മിർ കാസിം; അവധിലെ നവാബായ ഷൂജ ഉദ്-ദൗള; മുഗൾ ചക്രവർത്തിയായ ഷാ ആലം രണ്ടാമൻ എന്നിവരുടെ സൈന്യങ്ങൾ മറുവശത്തുമായി പോരാടിയ യുദ്ധമാണ്  **ബക്സർ യുദ്ധം** (1764 ഒക്ടോബർ). ഇന്ത്യയിലെ ഇന്നത്തെ ബിഹാർ സംസ്ഥാനത്തിലുള്ള ബക്സർ എന്ന ഗംഗാതീരത്തുള്ള പട്ടണത്തിലാണ് ഈ യുദ്ധം നടന്നത്.  ഈ നിർണ്ണായകമായ യുദ്ധത്തിൽ ബ്രിട്ടീഷ് ഈസ്റ്റ് ഇന്ത്യാ കമ്പനി വിജയിച്ചു.

ഇന്ന് ബംഗ്ലാദേശിന്റെയും, ഇന്ത്യൻ സംസ്ഥാനങ്ങളായ പശ്ചിമ ബംഗാൾ, ബീഹാർ, ഝാർഖണ്ഡ്,  ഉത്തർ പ്രദേശ് എന്നീ സംസ്ഥാനങ്ങളുടെയും ഭാഗമായ ഭൂപ്രദേശങ്ങളിൽ നിന്നും നികുതി പിരിയ്ക്കുവാനുള്ള ദിവാൻ അധികാരങ്ങൾ ഈ യുദ്ധത്തിന്റെ ഫലമായി ഈസ്റ്റ് ഇന്ത്യാ കമ്പനിയ്ക്കു ലഭിച്ചു. ബക്സർ യുദ്ധം ഇന്ത്യൻ ഉപഭൂഖണ്ഡത്തിന്റെ കിഴക്കുഭാഗത്ത് ഈസ്റ്റ് ഇന്ത്യാ കമ്പനിയുടെ ഭരണത്തിന്റെ തുടക്കം കുറിച്ചു. 

പ്ലാസ്സി യുദ്ധം ബ്രിട്ടീഷ് ഈസ്റ്റ് ഇന്ത്യാ കമ്പനിയ്ക്ക് ഇന്ത്യൻ ഭരണത്തിലേയ്ക്ക് പ്രവേശനം നൽകിയെങ്കിൽ ബക്സർ യുദ്ധം അവരെ ഇന്ത്യയിലെ പ്രധാന ശക്തിയാക്കിമാറ്റി.

ഇതിലൂടെ Robert Clive നെ company ബംഗാൾ ഗവർണർ ആക്കി.മിർ കാസിം നെ മാറ്റി മിർ ജാഫർ ബംഗാൾ നവാബ് ആയി.

## പുറത്തുനിന്നുള്ള കണ്ണികൾ
* ബക്സർ യുദ്ധം 

ബക്സർ
ബക്സർ
ബക്സർ
ബക്സർ
വർഗ്ഗം:1764
വർഗ്ഗം:ഇന്ത്യയിൽ നടന്ന യുദ്ധങ്ങൾ
ചെമ്മാട്

ലഘുചിത്രം|Thrukkulam Shiva Temple, Chemmad

മലപ്പുറം ജില്ലയിലെ തിരൂരങ്ങാടി താലൂക്കിലെ ഒരു പട്ടണമാണ് **ചെമ്മാട്**. തിരൂരങ്ങാടി നഗരസഭയുടെയും തിരൂരങ്ങാടി താലൂക്കിന്റെയും ആസ്ഥാനമാണ്‌ ചെമ്മാട് പട്ടണം. മലപ്പുറം ജില്ലയിലെ ഏറ്റവും വലിയ പട്ടണങ്ങളിലൊന്നും, തിരൂർ കഴിഞ്ഞാൽ മലപ്പുറം ജില്ലയിലെ ത്വരിതഗതിയിൽ വളർന്നുവരുന്ന വ്യാപാരകേന്ദ്രങ്ങലിലൊന്നുമാണിത്. പരപ്പനങ്ങാടി റെയിൽവേ സ്റ്റേഷനിൽ നിന്ന് ആറ് കിലോമീറ്റർ ദൂരം കിഴക്കുമാറിയാണ്‌ ചെമ്മാട് പട്ടണം സ്ഥിതി ചെയ്യുന്നത്. പരപ്പനങ്ങാടി , വേങ്ങര തുടങ്ങിയവയാണ്‌ സമീപ പട്ടണങ്ങൾ.

ഒരു സമ്പൂർണ്ണ ഗൾഫ് പോക്കറ്റ് ആയ ചെമ്മാട് പട്ടണം ഗൾഫ് ബസാർ എന്ന പേരിലറിയപ്പെടുന്ന വിദേശ ഉല്പ്പന്നങ്ങളുടെ കച്ചവടം കൊണ്ട് സംസ്ഥാന ശ്രദ്ധ ആകർഷിച്ചിട്ടുണ്ട്. അതു കൊണ്ട് തന്നെ ചെമ്മാട് "മലബാറിൻ്റെ ഹോംഗ്കോംഗ്" എന്ന പേരിൽ വിശേഷിപ്പിക്കപ്പെടുന്നു, പ്രശസ്ത മുസ്ളിം തീർത്ഥാടനകേന്ദ്രമായ മമ്പുറം പള്ളി സ്ഥിതി ചെയ്യുന്നത് ചെമ്മാട് പട്ടണത്തിന്റെ പാർശ്വഭാഗത്ത് ആണ്‌. ചെമ്മാട് നഗരഹൃദയത്തിൽ നിന്ന് 2 കിലോമീറ്റർ ദൂരം മാത്രമാണ്‌ മമ്പുറം മഖാമിലേക്കുള്ള ദൂരം.

ബ്രിട്ടീഷ് കാലഘട്ടത്തിൽ പണിത  പാശ്ചാത്യമാതൃകയിലുള്ള കെട്ടിടങ്ങൾ ചെമ്മാട് സ്ഥിതി ചെയ്യുന്നു. അവയിൽ പലതും ഇപ്പോൾ സർക്കാർ സ്ഥാപനങ്ങളാണ്‌. തിരൂരങ്ങാടി താലൂക്ക് ആശുപത്രി, തിരൂരങ്ങാടി പോലീസ് സ്റ്റേഷൻ, തിരൂരങ്ങാടി സബ് ട്രഷറി, തിരൂരങ്ങാടി താലൂക്ക് ഓഫീസ്, പ്രശസ്ത മുസ്ലിം മതപഠനകേന്ദ്രമായ ദാറുൽഹുദാ ഇസ്ലാമിക് യൂണിവേഴ്സിറ്റി തുടങ്ങി നിരവധി സ്ഥാപനങ്ങൾ ചെമ്മാട് സ്ഥിതി ചെയ്യുന്നു. ചെമ്മാട്  പട്ടണത്തിൽ നിന്നും കോഴിക്കോട് തിരൂർ പരപ്പനങ്ങാടി കോട്ടക്കൽ മലപ്പുറം മഞ്ചേരി തുടങ്ങിയ സ്ഥലങ്ങളിലേക്ക് ബസ്‌ ഗതാഗതം ലഭ്യമാണ്. സി കെ നഗർ എന്ന ഒരു ഗ്രാമം ചെമ്മാട്‌ മായി ചേർന്ന കിടക്കുന്നു.

1921 ലെ മലബാർ മാപ്പിള ലഹളയുടെ പ്രധാന വേരുകൾ ചരിത്രത്തിൽ ചെമ്മാടിനെ വിലയിരുത്തുന്നു. ഇന്നും മലബാർ കലാപത്തിൻ്റെ പല ചരിത്ര ശേഷിപ്പുകളും അവിടെ സ്ഥിതി ചെയ്യുന്നുണ്ട്. ചെമ്മാട് തിരൂരങ്ങാടി പോലീസ് സ്റ്റേഷനു പിറകിലായി മലബാർ കലാപത്തിൽ കൊല്ലപ്പെട്ട രണ്ട് ബ്രിട്ടീഷുകാരുടെ മാർബിൾ കല്ലറ ഇന്നും ഇരുമ്പിൻ്റെ പ്രത്യേക ചുറ്റുമതിൽ ഇട്ട് സൂക്ഷിച്ചിരിക്കുന്നത് കാണാൻ സാധിക്കും. അതുപോലെ തെന്നെ ബ്രിട്ടീഷ്ക്കാർ ഉപയോഗിച്ചിരുന്ന ഹജ്ജൂർ കച്ചേരി യും കൂടെ തടവുകാരെ പാർപ്പിച്ചിരുന്ന തടവറയും ഇന്ന് തിരൂരങ്ങാടി താലൂക്ക് ഓഫീസ് കെട്ടിടമായി നിലനിർത്തിപോരുന്നു.

മമ്മുട്ടിയും സുരേഷ് ഗോപിയും മധുവും അഭിനയിച്ച 1921 എന്ന മലയാള സിനിമയുടെ പൂരിഭാഗം സീനുകളും ചിത്രികരിച്ചിരിക്കുന്നത് ചെമ്മാട്ടും പരിസര പ്രദേശങ്ങളിലുമാണു.

## പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ആരണ്യകം (ഗ്രന്ഥസംഹിത)

ഹൈന്ദവ ആചാരപ്രകാരം, ആശ്രമങ്ങളിൽ മൂന്നാമത്തേതായ വാനപ്രസ്ഥത്തോട് ആരണ്യകൾ ബന്ധപ്പെട്ടിരിക്കുന്നു. സർവ്വതും ത്യജിച്ച് വാനപ്രസ്ഥത്തിനായി കാടുപൂകുമ്പോൾ അനുഷ്ടിക്കേണ്ട ഉപാസനകൾ ആരണ്യകങ്ങളിൽ ഉണ്ട്. അരണ്യങ്ങളിൽ ഏകാന്തമായിരുന്നു വേദമന്ത്രങ്ങളെ മനനം ചെയ്തു സ്വായത്തമാക്കുന്ന തത്ത്വവിചാരമാണ് ആരണ്യകം. ആരണ്യകങ്ങൾ രഹസ്യപ്രമാണങ്ങളായി കരുതപ്പെട്ടിരുന്നു. ആഭിചാരകർമ്മങ്ങളും, അദ്ധ്യാത്മവിദ്യയും, രണ്ടും ആരണ്യകങ്ങളിൽ ഉണ്ട്. ബ്രാഹ്മണങ്ങളാണ് ആരണ്യങ്ങളുടെ ഉറവിടം. കർമ്മത്തിൽ നിന്ന് ജ്ഞാനത്തിലേക്കുള്ള വഴിതിരിവായിരുന്നു ആരണ്യയകങ്ങൾ.

## ഓരോ വേദത്തിന്റെയും ആരണ്യകങ്ങൾ

# ഋഗ്വേദം - ഐതരേയം, കൗഷീതകി, ശാങ് ഖായം
# യജുർ‌വേദം- ബൃഹദാരണ്യകം, തൈത്തിരീയം, മൈത്രായണീയം
# സാമവേദം - തലവകാരം
# അഥർ‌വ്വവേദം- ലഭ്യമായിട്ടില്ല

വർഗ്ഗം:ഹൈന്ദവഗ്രന്ഥങ്ങൾ
വർഗ്ഗം:ഹൈന്ദവം
ബ്രഹ്മസൂത്രം

പ്രാചീന ഭാരതത്തിലെ ആധ്യാത്മിക ദർശനങ്ങളിൽ വെച്ച് ഏറ്റവും വിശിഷ്ടവും സമഗ്രവുമായി കരുതപ്പെടുന്ന അദ്വൈത ദർശനത്തിന്റെ അങ്കുരം അടങ്ങുന്ന ആദിമസൂത്ര സഞ്ചയം. ബാദരായണമുനിയാണ് ഈ സൂത്രങ്ങൾ എഴുതിയത് എന്നു കരുതുന്നു. നാല് അധ്യായങ്ങളും അവയിലോരോന്നിലും നാലു പാദങ്ങളും അടങ്ങുന്നതാണ് ഈ ഗ്രന്ഥം. വേദാന്തസൂത്രം എന്നപേരിലും അറിയപ്പെടുന്നു. ഭഗവദ്ഗീതയും, ഉപനിഷത്തുകളും, ബ്രഹ്മസൂത്രവും കൂടുചേർന്നതാണ് ഭാരതീയവേദാന്തത്തിന്റെ അടിത്തറ എന്നു ഹൈന്ദവാചാര്യന്മാർ കരുതുന്നു. 

## ബ്രഹ്മസൂത്രഭാഷ്യം

ആചാര്യന്മാർ അദ്ധ്യാപന സൗകര്യാർത്ഥം, ഓർത്തു വെക്കാൻ വേണ്ടി, വേദശാഖയോ, വ്യാഖ്യാനങ്ങളോ ചെറുവാക്യങ്ങളിലൊതുക്കിയതായിരുന്നു സൂത്രങ്ങൾ . അതിവിപുലമായ പഠനവിഷയങ്ങൾ പെട്ടൊന്നോർമ്മിച്ചെടുക്കാൻ പാകത്തിൽ സംഗ്രഹിച്ചു, കാച്ചിക്കുറുക്കിയ ചുരുക്കെഴുത്തെന്നും പറയാം. ഉപനിഷത്തുകൾക്ക് ബാദരായണാചാര്യർ തയ്യാറാക്കിയ ചുരുക്കെഴുത്തായിരുന്നു ബ്രഹ്മസൂത്രം.
ആദി ശങ്കരൻ ഇതിന് വ്യാഖ്യാനം എഴുതിയിട്ടുണ്ട്.

## പ്രമാണങ്ങൾ


വർഗ്ഗം:ഹൈന്ദവം
പ്രാകൃതികശാസ്ത്രം

പ്രകൃതിയിലെ പ്രതിഭാസങ്ങളെപ്പറ്റി പ്രതിപാദിക്കുന്ന ശാസ്ത്രങ്ങളാണ് **പ്രാകൃതികശാസ്ത്രം**. പ്രാകൃതികശാസ്ത്രത്തിന് പല ശാഖകളുണ്ട്. അവയിൽ പ്രധാനമായവ 

* ഭൗതികശാസ്ത്രം
** ഭൂമിശാസ്ത്രം
** ജ്യോതിശാസ്ത്രം
* രസതന്ത്രം
* ജീവശാസ്ത്രം
** പരിസ്ഥിതി ശാസ്ത്രം

വർഗ്ഗം:പ്രകൃതിശാസ്ത്രം
കാഞ്ചീപുരം ജില്ല

തമിഴ്നാട്ടിലെ 31 ജില്ലകളിൽ ഒന്നാണ്‌ **കാഞ്ചീപുരം**. ജില്ലാ ആസ്ഥാനം കാഞ്ചീപുരം തന്നെയാണ്‌. പട്ടുസാരികൾക്ക് ലോകപ്രസിദ്ധമണ്‌ കാഞ്ചീപുരം. ഒരു ക്ഷേത്ര നഗരമാണ് കാഞ്ചീപുരം. പുരാതനകാലത്ത് *കാഞ്ചി* എന്നും *കാഞ്ചിയാമ്പതി* എന്നും ഈ നഗരം അറിയപ്പെട്ടു. 

## ചിത്രശാല


File:Mamallapuram1a.jpg|The Shore Temple in Mahabalipuram built by the Pallavas - a UNESCO World Hertiage Site
File:Kanchipuram engraving 1811.jpg|An 1811 engraving of a temple in Kanchipuram
File:Seashore at VGP golden beach resort.JPG|Coastline at Injambakkam
File:HyundaiChennai.JPG|thumb|Hyundai's manufacturing plant at Irungattukottai, near Sriperumbudur
File:Crocodile Bank Chennai.jpg|Crocodiles in Crocodile Bank


## അവലംബങ്ങൾ

വർഗ്ഗം:തമിഴ്‌നാട്ടിലെ ജില്ലകൾ
വർഗ്ഗം:തമിഴ്‌നാട്ടിലെ തീരദേശജില്ലകൾ
വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
ജനുവരി 8

ഗ്രിഗോറിയൻ കലണ്ടർ പ്രകാരം **ജനുവരി 8** വർഷത്തിലെ 8-ആം ദിനമാണ്. വർഷാവസാനത്തിലേക്ക് 358 ദിവസങ്ങൾ കൂടിയുണ്ട് (അധിവർഷങ്ങളിൽ 359).

## ചരിത്രസംഭവങ്ങൾ

* 387 - സിയാജ് കാക് വാക്ക പിടിച്ചടക്കുന്നു.
* 1806 &ndash; കേപ് കോളനി ബ്രിട്ടീഷ് കോളനിയായി.
* 1816 - ഇലാസ്റ്റിറ്റിയിലെ (ഭൗതികശാസ്ത്രം) ഗണിതശാസ്ത്ര പഠനത്തിന് വേണ്ടി പാരിസ് അക്കാദമി ഓഫ് സയൻസസ് ഗ്രാന്റ് പ്രൈസ് സോഫീ ജെർമെയിൻ നേടി 
* 1838 &ndash; ആൽഫ്രഡ് വെയിൽ ടെലഗ്രാഫ് പ്രദർശിപ്പിച്ചു.
* 1912 &ndash; ആഫ്രിക്കൻ നാഷണൽ കോൺഗ്രസ് സ്ഥാപിതമായി.
* 1925 - അമേരിക്കയിലെ ചരിത്രത്തിലെ ആദ്യ വനിതാ സുപ്രീം കോടതി ആദ്യമായി യൂത്ത് വുമൻ സുപ്രീംകോടതി ടെക്സസിൽ ചേർന്നു.
* 1926 &ndash; അബ്ദുൾ അസീസ് ഇബ്ന് സൗദ് ഹെജാസിന്റെ രാജാവായി. ഹെജാസിനെ സൗദി അറേബ്യ എന്ന് പുനർനാമകരണം ചെയ്യപ്പെട്ടു.
* 1959 &ndash; ഫിഡൽ കാസ്ട്രോയുടെ ക്യൂബൻ വിപ്ലവം സാന്റിയാഗോ ദെ ക്യൂബയുടെ പിടിച്ചെടുക്കലോടെ പൂർണ്ണമായി.
* 1972 - ബംഗ്ലാദേശ് സ്വാതന്ത്ര്യം പ്രഖ്യാപിച്ചതിന് ശേഷം അറസ്റ്റിലായ ബംഗാൾ നേതാവ് ശൈഖ് മുജിബുർ റഹ്മാനെ പാകിസ്താൻ പ്രസിഡന്റ് സുൾഫിക്കർ അലി ഭൂട്ടോ പുറത്തിറക്കി.
* 1973 - സോവിയറ്റ് ബഹിരാകാശ ദൗത്യത്തിന് ലൂണ 21 വിക്ഷേപിച്ചു.
* 2009 &ndash; ഏഴിമല നാവിക അക്കാദമി പ്രധാനമന്ത്രി മൻമോഹൻ സിംഗ്‌ രാജ്യത്തിനു സമർപ്പിച്ചു.
* 2009 - വടക്കൻ കോസ്റ്റ റീക്കയിൽ 6.1 തീവ്രത രേഖപ്പെടുത്തിയ ഭൂചലനത്തിൽ 15 പേർ കൊല്ലപ്പെടുകയും 32 പേർക്ക് പരിക്കേൽക്കുകയും ചെയ്തു.


## ജനനം
* 1929

## മരണം
* 1324 &ndash; മാർക്കോ പോളോ, ഇറ്റാലിയൻ പര്യവേക്ഷകൻ (ജ. 1254)
* 1642 &ndash; ഗലീലിയോ ഗലീലി, ഇറ്റാലിയൻ വാന നിരീക്ഷകനും ജ്യോതിശാസ്ത്രജ്ഞനും (ജ. 1564)

## മറ്റു പ്രത്യേകതകൾ

വർഗ്ഗം:ജനുവരി 8
അറബി (വിവക്ഷകൾ)

*അറബി ഭാഷ- ഭാഷ
*അറബികൾ- അറബി ഭാഷ സംസാരിക്കുന്നവർ
കാവനൂർ

മലപ്പുറം ജില്ലയിലെ ഏറനാട് താലൂക്കിലെ ഒരു നഗരമാണ് കാവനൂര്.. കേരളത്തിലെ ആദ്യത്തെ ഹൈ ടെക്ക് വില്ലേജ് ഓഫീസുകൂടിയാണ് കാവനൂർ.പട്ടണത്തിന്റെ പേര് ഇംഗ്ലീഷിൽ Kavanur അല്ലെങ്കിൽ Kavanoor അല്ലെങ്കിൽ kavannur എന്നിവയിൽ എഴുതിയിട്ടുണ്ട്. ഈ പേരിന്റെ ഉത്ഭവം അജ്ഞാതമാണ്. എന്നാൽ നേരത്തെ കാവനൂർ എന്നറിയപ്പെട്ടിരുന്ന പട്ടണം മൂത്തേടത്ത് പറമ്പ് എന്നറിയപ്പെട്ടിരുന്നു. പിന്നീട് ഗ്രാമപഞ്ചായത്തും ഗ്രാമവും രൂപീകരിച്ചപ്പോൾ  കാവനൂർ എന്നറിയപ്പെട്ടു, ക്രമേണ പട്ടണം അതേ പേരിൽ തന്നെ അറിയപ്പെട്ടു. ഇന്നും പഴയ ടൗൺ സുന്നി ജുമാ മസ്ജിദിന് "കാവനൂർ- മൂത്തേടത്ത് പറമ്പ്" അതിന്റെ പേരുകളിൽ സ്ഥലനാമമുണ്ട്.

## അതിര്ത്തികള്
* പടിഞ്ഞാറ്-കുഴിമണ്ണ,കിഴിശ്ശേരി പഞ്ചായത്ത്
* കിഴക്ക് എടവണ്ണ പഞ്ചായത്ത്
* വടക്ക് അരീക്കോട് പഞ്ചായത്ത്
* തെക്ക് പുല്പറ്റ പഞ്ചായത്ത്,മഞ്ചേരി നഗരസഭ

=സ്ഥിതിവിവരക്കണക്കുകൾ=

## പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ

## ചരിത്രം

ഇന്നത്തെ കാവനൂരിൻറെ യഥാർത്ഥ പേര് മൂത്തേദത്ത് പറമ്പ് എന്നും പടിഞ്ഞാറ് കാവനൂർ എന്ന അയൽപക്കത്തിൻറെ പേരുമായിരുന്നു. എന്നാൽ ഇന്നത്തെ പട്ടണം വാണിജ്യത്തിന്റെയും ബിസിനസിന്റെയും കേന്ദ്രമായി വികസിച്ചപ്പോൾ ആളുകൾ പട്ടണത്തിനായി കാവനൂർ ഉപയോഗിക്കാൻ തുടങ്ങി. ഇന്നും വൃദ്ധർ മൂത്തേടത്ത് പറമ്പ് എന്ന നാമം ഉപയോഗിക്കുന്നു
ബേത്വാ നദി

ഇന്ത്യയുടെ മധ്യഭാഗത്തുനിന്ന് ഉദ്ഭവിച്ച് വടക്കേ ഇന്ത്യയിലേക്ക് ഒഴുകുന്ന ഒരു നദിയാണ് **ബേത്വാ** എന്നറിയപ്പെടുന്ന **വേത്രവതീ നദി**. യമുനാ നദിയുടെ ഒരു പോഷനദിയാണ് ബേത്വാ. **വേത്രാവതി**,  **ശുക്തിവതി** എന്നീ പേരുകളിലും അറിയപ്പെടുന്നു.

മധ്യപ്രദേശിലെ നർമദാപുരത്തിന് തൊട്ടു വടക്ക് വിന്ധ്യ പർവതനിരയിൽ ഉദ്ഭവിച്ച്, മധ്യപ്രദേശിലൂടെ വടക്കുകിഴക്കോട്ടൊഴുകി ഓർച്ഛാ നഗരത്തിലൂടെ ഒഴുകിയശേഷം ഉത്തർപ്രദേശിൽ പ്രവേശിക്കുന്നു. ഇതിന്റെ ഗതിയുടെ ഏതാണ്ട് പകുതിയും മാൾവാ പീഠഭൂമിയിലൂടെയാണ് കടന്നുപോകുന്നത്. ഉത്തർപ്രദേശിലെ ഹമീർപുർ ജില്ലയിൽ വച്ച് ബേത്വാനദി യമുനാനദിയുമായി സംഗമിക്കുന്നു.   

ഇതിഹാസമായ മഹാഭാരതത്തിൽ ചർമണ്വതീ നദിയോടൊപ്പം (ഇപ്പോഴത്തെ ചംബൽ നദി) ബേത്വാ നദിയേക്കുറിച്ച് പറയുന്നുണ്ട്. ഇവ രണ്ടും യമുനയുടെ പോഷകനദികളാണ്. 

ചേദി രാജവംശത്തിന്റെ തലസ്ഥാനം ബേത്വാനദിയുടെ തീരത്തായിരുന്നു സ്ഥിതി ചെയ്തിരുന്നത്. 

ഇന്ത്യയുടെ നദീ സംയോജനപദ്ധതിയുടെ ആദ്യപടിയായി ബേത്വാ നദിയെ മദ്ധ്യപ്രദേശിലെ തന്നെ കെൻ നദിയുമായി യോജിപ്പിച്ചുകൊണ്ടിരിക്കുകയാണ്.

വർഗ്ഗം:ഇന്ത്യയിലെ നദികൾ
വർഗ്ഗം:മധ്യപ്രദേശിലെ നദികൾ
വർഗ്ഗം:പുരാതന ഇന്ത്യയിലെ നദികൾ
ആദായനികുതി

വ്യക്തികളുടെയോ സ്ഥാപനങ്ങളുടേയോ ആദായത്തിൻമേലുള്ള നികുതിക്കാണ്‌ **ആദായനികുതി** എന്നു പറയുന്നത്. 
### ഇന്ത്യയിൽ
ഇന്ത്യയിൽ ആദായ നികുതി നിയമം 1961 പ്രകാരം കേന്ദ്രസർക്കാരാണ് ഈ നികുതി പിരിക്കുന്നത്.
### ആദായം
ഇന്ത്യൻ ആദായ നികുതി നിയമം ആദായത്തെ കൃത്യമായി നിർവചിച്ചിട്ടില്ല. പകരം ആദായമായി കണക്കാക്കാവുന്ന വരുമാനസവിശേഷതകളെ വിശദീകരിച്ചിരിക്കുന്നു.

## വിവിധ തരം ആദായങ്ങൾ
ആദായ നികുതി നിയമം 1961, ആദായങ്ങളെ താഴെപ്പറയും വിധം തരം തിരിച്ചിരിക്കുന്നു.
*ശമ്പളത്തിൽ നിന്നുള്ള ആദായം
*കെട്ടിടങ്ങളിൽ നിന്നുള്ള ആദായം
*വ്യാപാരത്തിൽ നിന്നോ പ്രൊഫഷനിൽ നിന്നോ ഉള്ള ആദായം
*മൂലധന ലാഭത്തിൽ നിന്നുള്ള ആദായം
*മറ്റു സ്രോതസ്സുകളിൽ നിന്നുള്ള ആദായം
## നികുതി ഘടന
*വ്യക്തി
*കമ്പനി
*പങ്കാളിത്ത സ്ഥാപനം 
*സഹകരണ സ്ഥാപനം 
*അവിഭജിത ഹിന്ദു കുടുംബം

## പുറത്തേക്കുള്ള കണ്ണികൾ
* ഇന്ത്യൻ വരുമാനനികുതി വകുപ്പ്

* Tax Policy Analysis, OECD Tax Database  - Organisation for Economic Co-operation and Development (OECD)

* Top US Marginal Income Tax Rates, 1913--2003 

വിഭാഗം:സാമ്പത്തികം
വിഭാഗം:Personal taxes
ഓപ്പൺ സൊളാരിസ്

ഓപ്പൺ സൊളാരിസ് എന്നത് സൺ മൈക്രോസിസ്റ്റംസ് വികസിപ്പിച്ചെടുത്ത ഒരു ഓപ്പറേറ്റിങ്ങ് സിസ്റ്റം ആണ്. പ്രധാനം യുണീക്സിന്റെ കുടുംബത്തിൽ പെട്ട ഈ ഓപ്പറേറ്റിങ്ങ് സിസ്റ്റം, സെർവർ സംവിധാനങ്ങൾക്ക് വേണ്ടി തയ്യാറാക്കിയതാണ്. സോഫ്റ്റ്വെയറിനു വേണ്ടി ഒരു ഡവലപ്പറും ഉപയോക്തൃ കമ്മ്യൂണിറ്റിയും കെട്ടിപ്പടുക്കുന്നതിനായി സൺ ആരംഭിച്ച പ്രോജക്റ്റിന്റെ പേര് കൂടിയായിരുന്നു ഇത്. 2010 ൽ സൺ മൈക്രോസിസ്റ്റംസ് ഏറ്റെടുത്തതിനുശേഷം, കോർ സോഫ്റ്റ്വെയർ വികസിപ്പിക്കുന്നത് നിർത്താൻ ഒറാക്കിൾ തീരുമാനിച്ചു, കൂടാതെ ഓപ്പൺസോളാരിസ് വിതരണ മോഡലിന് പകരം കുത്തക സോഫ്റ്റ്വയറായ സോളാരിസ് എക്സ്പ്രസിന് രൂപം നൽകി.

സോഴ്സ് കോഡ് ക്ലോസ്ഡ് ആയി ഒറാക്കിൾ കോർ ഡെവലപ്മെന്റ് മാറ്റുന്നതിന് മുമ്പ്, ഒരു കൂട്ടം മുൻ ഓപ്പൺസോളാരിസ് ഡവലപ്പർമാർ ഓപ്പൺ ഇൻഡ്യാന എന്ന പേരിൽ കോർ സോഫ്റ്റ്വെയറിനെ ഫോർക്ക് ചെയ്യാൻ തീരുമാനിച്ചു. ഇല്യൂമോസ് ഫൗണ്ടേഷന്റെ ഭാഗമായ ഓപ്പൺ ഇൻഡ്യാന പ്രോജക്റ്റ് ഓപ്പൺസോളാരിസ് കോഡ്ബേസിന്റെ വികസനവും വിതരണവും തുടരാൻ ലക്ഷ്യമിടുന്നു. അതിനുശേഷം നിരവധി ഇല്യൂമോസ് വിതരണങ്ങൾ ഉപയോഗത്തിനായി ലഭ്യമാണ്, ഓപ്പൺ ഡെവലപ്മെന്റ് തുടരുകയും അല്ലെങ്കിൽ പിന്തുണ വാഗ്ദാനം ചെയ്യുന്നു.

1980 കളുടെ അവസാനത്തിൽ സൺ, എടി ആൻഡ് ടി എന്നിവ വികസിപ്പിച്ചെടുത്ത യുണിക്സ് സിസ്റ്റം വി റിലീസ് 4 (എസ്‌വിആർ 4) കോഡ് ബേസിന്റെ പിൻഗാമിയാണ് ഓപ്പൺസോളാരിസ്. ഓപ്പൺ സോഴ്‌സായി ലഭ്യമായ യുണിക്‌സിന്റെ സിസ്റ്റം വി വേരിയന്റിന്റെ ഏക പതിപ്പാണിത്. സോളാരിസ് 10 മുതൽ ഓപ്പൺ സോഴ്‌സ് ചെയ്ത നിരവധി സോഫ്റ്റ്‌വെയർ ഏകീകരണങ്ങളുടെ സംയോജനമായാണ് ഓപ്പൺസോളാരിസ് വികസിപ്പിച്ചെടുത്തത്. ജനപ്രിയ ഡെസ്‌ക്‌ടോപ്പ്, സെർവർ സോഫ്റ്റ്വെയർ എന്നിവയുൾപ്പെടെ വിവിധതരം സൗജന്യ സോഫ്റ്റ്വെയറുകൾ മുതലായവ ഇതിൽ ഉൾപ്പെടുന്നു.
2010 ഓഗസ്റ്റ് 13 വെള്ളിയാഴ്ച, ഓപ്പൺസോളാരിസ് പ്രോജക്റ്റ് നിർത്തലാക്കിയതുമായി ബന്ധപ്പെട്ട വിശദാംശങ്ങൾ പുറത്തുവരാൻ തുടങ്ങി, പുതിയ ക്ലോസ്ഡ് സോഴ്സായ സോളാരിസിന്റെ ഉടമസ്ഥതയിലുള്ള പതിപ്പായ സോളാരിസ് 11 ന്റെ റിലീസ് തീരൂമാനിച്ചിട്ടുമില്ല.
## ചരിത്രം
1991 ൽ സൺ പുറത്തിറക്കിയ സോളാരിസിനെ അടിസ്ഥാനമാക്കിയാണ് ഓപ്പൺസോളാരിസ് നിർമ്മിച്ചത്. നിലവിലുള്ള നിരവധി യുണിക്സ് സിസ്റ്റങ്ങളിൽ നിന്നുള്ള സവിശേഷതകൾ ലയിപ്പിക്കുന്നതിന് സൺ, എടി ആൻഡ് ടി എന്നിവ സംയുക്തമായി വികസിപ്പിച്ചെടുത്ത യുണിക്സ് സിസ്റ്റം വി റിലീസ് 4 (എസ്‌വിആർ 4) ന്റെ പതിപ്പാണ് സോളാരിസ്. സൺഒഎസിന് പകരമായി നോവലിൽ (Novell) നിന്ന് സൺ ലൈസൻസ് നൽകി.

## മറ്റ് ലിങ്കുകൾ

* The OpenSolaris.org website
* How To Build OpenSolaris
* Community Software for OpenSolaris and Solaris
* BeleniX 
* OpenSolaris Communities 
* OpenSolaris Projects 
* OpenSolaris User Group page 
* OpenSolaris Project Metrics 
* Bookmarks tagged with OpenSolaris on del.icio.us
* Genunix Documentation user-driven project  
* OpenSolaris Security Resources 

## അവലംബം
വർഗ്ഗം:സ്വതന്ത്ര ഓപ്പറേറ്റിങ്ങ് സിസ്റ്റങ്ങൾ
വർഗ്ഗം:ഓപ്പറേറ്റിങ് സിസ്റ്റങ്ങൾ
സൊളാരിസ്

യുണീക്സ് കുംടുംബത്തിൽപ്പെട്ട ഒരു കുത്തക സോഫ്റ്റ്‍വെയർ ഓപ്പറേറ്റിങ് സിസ്റ്റമാണ് **ഒറാക്കിൾ സോളാരിസ്**(മുമ്പ് സോളാരിസ് എന്നറിയപ്പെട്ടിരുന്നു) സൺ മൈക്രോസിസ്റ്റംസാണ് ഇത് പുറത്തിറക്കിയത്. ഇത് 1993 ൽ കമ്പനിയുടെ മുമ്പത്തെ സൺഒഎസിന്(SunOS) പകരമായാണ് വന്ന്. 2010 ൽ, ഒറാക്കിൾ സൺ ഏറ്റെടുത്തതിന് ശേഷം, ഒറാക്കിൾ സോളാരിസ് എന്ന് പുനർനാമകരണം ചെയ്തു.

സോളാരിസ് അതിന്റെ സ്കേലബിളിറ്റിക്ക് പേരുകേട്ടതാണ്, പ്രത്യേകിച്ചും സ്പാർക്ക് സിസ്റ്റങ്ങളിൽ, കൂടാതെ ഡിട്രേസ്(DTrace), ഇസഡ്എഫ്എസ്, ടൈം സ്ലൈഡർ പോലുള്ള നൂതന സവിശേഷതകൾ സൃഷ്ടിക്കുന്നതിന് സാധിക്കുന്നു.ഒറാക്കിളിൽ നിന്നും മറ്റ് വെണ്ടർമാരിൽ നിന്നുമുള്ള സ്പാർക്ക്, x86-64 വർക്ക് സ്റ്റേഷനുകൾ, സെർവറുകൾ എന്നിവ സോളാരിസ് പിന്തുണയ്ക്കുന്നു. 2019 ഏപ്രിൽ 29 വരെ യുണിക്സ് 03-യ്ക്ക് അനുസൃതമായി സോളാരിസ് രജിസ്റ്റർ ചെയ്തു.

ചരിത്രപരമായി, സോളാരിസ് കുത്തക സോഫ്റ്റ്വെയറായി വികസിപ്പിച്ചെടുത്തു. 2005 ജൂണിൽ സൺ മൈക്രോസിസ്റ്റംസ് സിഡിഡിഎൽ ലൈസൻസിന് കീഴിൽ മിക്ക കോഡ്ബേസും പുറത്തിറക്കുകയും ഓപ്പൺസോളാരിസ് ഓപ്പൺ സോഴ്‌സ് പ്രോജക്റ്റ് സ്ഥാപിക്കുകയും ചെയ്തു. ഓപ്പൺ‌സോളാരിസ് ഉപയോഗിച്ച്, സോഫ്റ്റ്‌വെയറിനു വേണ്ടി ഒരു ഡവലപ്പറും ഉപയോക്തൃ കമ്മ്യൂണിറ്റിയും നിർമ്മിക്കാൻ സൺ ആഗ്രഹിച്ചു. 2010 ജനുവരിയിൽ സൺ മൈക്രോസിസ്റ്റംസ് ഏറ്റെടുത്ത ശേഷം, ഓപ്പൺസോളാരിസ് വിതരണവും വികസന മാതൃകയും നിർത്താൻ ഒറാക്കിൾ തീരുമാനിച്ചു.2010 ഓഗസ്റ്റിൽ, സോളാരിസ് കേർണലിന്റെ സോഴ്‌സ് കോഡിലേക്ക് പൊതു അപ്‌ഡേറ്റുകൾ നൽകുന്നത് ഒറാക്കിൾ നിർത്തലാക്കി, സോളാരിസ് 11 നെ സോഴ്സ് കോഡ് ലഭ്യമല്ലാത്തതും ഉടമസ്ഥാവകാശമുള്ള ഓപ്പറേറ്റിംഗ് സിസ്റ്റമാക്കി മാറ്റി. തുടർന്ന്, ഓപ്പൺസോളാരിസിനെ ഇല്യൂമോസായി(illumos) ഫോർക്ക് ചെയ്തു, കൂടാതെ നിരവധി ഇല്യൂമോസ് വിതരണങ്ങളിലൂടെ നിലനിൽക്കുകയും ചെയ്യുന്നു.

2011 ൽ സോളാരിസ് 11 കേർണൽ സോഴ്‌സ് കോഡ് ബിറ്റ് ടോറന്റ് വഴി ചോർന്നു. ഒറാക്കിൾ ടെക്നോളജി നെറ്റ്‌വർക്ക് (ഒടിഎൻ) വഴി വ്യവസായ പങ്കാളികൾക്ക് ഇൻ-ഡവലപ്മെന്റ് സോളാരിസ് സോഴ്സ് കോഡിലേക്ക് പ്രവേശനം നേടാൻ കഴിയും. ഒരു കുത്തക വികസന മാതൃകയിലാണ് സോളാരിസ് വികസിപ്പിച്ചിരിക്കുന്നത്, കൂടാതെ സോളാരിസ് 11 ന്റെ ഓപ്പൺ സോഴ്‌സ് കമ്പോണന്റുകളുടെ ഉറവിടം മാത്രമേ ഒറാക്കിളിൽ നിന്ന് ഡൗൺലോഡുചെയ്യാൻ സാധിക്കുകയുള്ളു.
## ചരിത്രം
അക്കാലത്ത് വിപണിയിൽ ഏറ്റവും പ്രചാരമുള്ള യുണിക്സ് വേരിയന്റുകളെ ലയിപ്പിക്കാനുള്ള ഒരു പ്രോജക്റ്റുമായി സഹകരിക്കുന്നതായി 1987 ൽ എടി ആൻഡ് ടി കോർപ്പറേഷനും സണ്ണും ചേർന്ന് പ്രഖ്യാപിച്ചു: ബെർക്ക്‌ലി സോഫ്റ്റ്വെയർ ഡിസ്ട്രിബ്യൂഷൻ, യുണിക്സ് സിസ്റ്റം വി, സെനിക്സ് മുതലായവ യുണിക്സ് സിസ്റ്റം വി റിലീസ് 4 (എസ്‌വി‌ആർ 4) ആയിത്തീർന്നു.

## ഇതും കൂടി കാണുക
* ഓപ്പൺ സൊളാരിസ്

## അവലംബം


## പുറത്തേക്കുള്ള കണ്ണികൾ
* ഔദ്യോഗിക ഒറാക്കിൾ താൾ
* 
* Screenshots of JDS in Solaris 10

വർഗ്ഗം:ഓപ്പറേറ്റിങ് സിസ്റ്റങ്ങൾ